Қандаладан ғолиб чиққанлар – Сурхон тонги\nБош саҳифа / Қишлоқ хўжалиги / Қандаладан ғолиб чиққанлар\nДекабр 14, 2018\tҚишлоқ хўжалиги Изоҳ қолдириш 976 Кўрилди\nОхирги йилларда вилоят далаларида ўстирилаётган ғўза ҳосилинингкамайиш сабаблари бир талай. Бунда фақат деҳқонни айблаб бўлмайди. Чункипахтакорларимиз бошқа вилоят фермерларидан кам ишлаётгани йўқ. Ғўза парваришидаврида, айниқса, қандала зараркунандаси ўсимлик ҳосилига катта зиёнетказаётгани бор гап.\nВилоят далаларида ўсимликхўр қандаланинг кўпайиб кетиши бежиз эмас. Чунки қишда кунлар ўта совуқ бўлмаяпти. Хусусан, 2018 йилда ёғингарчилик миқдори кўп йилликдан икки марта камайган, кучли шамол кунларнинг ва гармсел шамолнинг сурункали давом этиши, ҳавонинг глобал исиб кетиши, сўрувчи ва кемирувчи ҳашаротлар, айниқса, кузги тунлам, карадрина каби зарарли ҳашаротларнинг ниҳоятда кўпайиши туфайли далаларда ғўза сони 20-30 фоизга камаймоқда. Бу эса шубҳасиз ҳосилдорликнинг пасайишига олиб келмоқда.\nЭнг ачинарлиси, охирги тўрт йилда воҳа далаларида йигирмадан ортиқ қандала тури аниқланган. Шунинг 13 таси зарарли, қолгани фойдали (зоофаг)дир. Зарарли қандалалар республикамизнинг барча минтақаларида учрайди. Яримқаттиқ қанотлилар орасида Меридае оиласи алоҳида ўрин тутади. Бу тур қандала санчиб-сўрувчи оғиз аппаратига эга бўлиб, ғўза, қанд лавлаги, полиз ва дуккакли экинлар, ғалла, манзарали ўсимликларни зарарлайди. Қандаланинг сўлак суюқлиги ўсимлик тўқимасига таъсир қилиб, метоболизм ва мембрано ўтказувчанлигини бузади. Бу эса ўсимлик тўқималарида моносахаридлар, аскорбин кислотаси, хлорофилл доначалари ва каротиноидлар миқдорининг ўзгаришига олиб келади. Оқибатда зарарланган ўсимликда шона, гул тугунчалари тўкилади, барг лари сарғайиб қуриб қолади. Зарарли ҳашаротлар (беда ва ғўза қандаласи) жуда ҳаракатчан бўлиб, учиб кенг майдонга тарқалади. Шу сабабли, қандаланинг кўпайиш жойларини зудликда аниқлаб, қарши курашиш даркор.\nВоҳамизда ҳашаротлар эрта тарқаладиган жой бу — Музработ тумани бўлиб, қандала, айниқса, ғўза ниҳолларига беқиёс зиён етказаяпти. Сабаби — Музработга қўшни Туркманистон, Афғонистон ҳамда Туркия дан шамол орқали қандала учиб келиб, экинларни зарарлайди. Зараркунандалар ғўза ҳосилига жиддий зиён етказаётганига қарамай, уларга қарши чора қўллаб, давлатга пахта сотиш режасини бажараётган фермер хўжаликларимиз оз эмас. Жумладан, Музработ туманидаги тажрибали деҳқон Мурод Умиров бошлиқ “Янгиобод Лочини” фермер хўжалиги аъзолари жорий йилда ҳам 30 гектар майдонда ўстирилган ингичка толали ғўзанинг “Иолатан-14АI” навидан 35 центнердан ҳосил олиб, режани октябрь ойининг бошида уддалашди.\nЖамоа аъзолари қандала хуружига қарши икки-уч мавсумдан бери қуйидаги чораларни қўллашмоқда. Бу мавсум апрель ойида далада тўлиқ кўчат олинган. Фермер хўжалиги аъзолари вегетация даврида ғўза остини икки марта чопиқ қилган. Май ойи бошида яганалашни тугатган. Ғўза қатор ораларига олти марта культивация ўтказган, бир марта чуқур культивация қилинган. Ёш ниҳоллар ўсув даврида икки марта суспензия ўтказилган. Икки марта, яъни 13 ва 28 июнь кунлари маъданли ўғитлар билан озиқлантирилган. Ғўза тўрт марта — 17 июнь, 1 июль, 2 ҳамда 27 август кунлари эгат оралатиб суғорилган. Чилпиш 9 июлда якунига етказилган, уч марта “Энтожеан” препарати сепилган. Қандала ва ўргимчак канага қарши ҳар гектар майдонга 60 фоизли “Агрофос экстра” ва 55 фоизли “Нурелл-Д” препаратларидан бир литрдан солиб, кимёвий ишлов берилган. Ҳар гектар майдонда кўчат қалинлиги 80-90 минг тупни ташкил этганлиги ҳам зараркунанда зиёни камайишига хизмат қилган.\nШунингдек, қандалага қарши ўз вақтида курашган Қизириқ туманидаги моҳир деҳ қон Илҳом Қорабоев бошлиқ “Бектепа Мерсаж” фермер хўжалиги деҳқонлари ғўзанинг “Бухоро-102” навидан 30 цент- нердан, шу тумандаги Олимназар Муҳаммадиев етакчилигидаги “Шохбаракат” фермер хўжалиги миришкорлари 35 центнердан, Қумқўрғон туманидаги Қурбонпўлат Чориев раҳбарлигидаги “Алпомиш ўғлонлари” фермер хўжалиги аъзолари “Бешқаҳрамон” нав- ли ғўза чигитини экиб, 36 цент- нердан хирмон кўтаришди. Бундан ташқари, ўз вақтида зараркунандаларга қарши кимёвий усулда курашган Термиз туманидаги “Азамат-Алишер-Сурхон”, “Зуҳриддин Намуна”, “Рўзибой Хўжанов”, Қизириқ туманидаги “Истара истиқболи” фермер хўжаликлари аъзолари ҳам юқори ҳосил олиб, пахта тайёрлаш режаларини муваффақиятли бажаришди.\nҚисқаси, ҳар хил тупроқ-иқлим шароитида ҳар хил ғўза навларини кузатиш ва тадқиқотлар натижасига кўра, сўрувчи ҳашаротлар, жумладан, қандалага қарши курашда чигитни эртароқ экиш, ҳар гектар майдонда 90-110 минг туп ниҳол ўстириш, вегетация даврида ғўзани эгат оралатиб суғориш, сувлаш сонини камайтириш, ғўза чеканкасини қулай муддатларда ўтказиш, суспензия ва “Энтожеан”, “Энтометрин”, “Энтолучо”, “Нурелл-Д” , “Агрофос”, “БИ-58” каби препаратларни қўллаш йўли билан зараркунандалардан ғўза ҳосилини сақлаб қолиш мумкинлиги ўз исботини топаяпти.\nМ. ТОЖИЕВ, қишлоқ хўжалик фанлари номзоди\nОлдинги Санага бағишлаб


Илк кўчирма … – Самарқанд – Ер юзининг сайқалидир…\nИлк кўчирма …\n14/08/2013 10/09/2014 admin\nБиринчи хабаримиз ўрнида тубандаги линкни турдинг ва сиз тушунадиган расм ва матнларни очиб ўқишларингизни тавсия қиламиз. Марҳамат, сиз азиз муштариларимиз диққатига:\nШу ерга бир қатор диний атамаларни ҳам илова қилишни фойдали ҳисобладик:\nДиний китобларимизда учрайдиган баъзи атамалар:\nИбодат – Оллоҳу таолога қуллик қилиш, итоат этиш, бўйин эгишдир. Ниятга боғли қилиниши савоб бўладиган, Оллоҳу таолога яқинликни ифода этадиган ва дуруст бир шаклда бажариладиган таот ва феъл(ҳаракат)дир. Ибодатлар фақат ва фақат Оллоҳ ризосига эришиш учун қилинади. Фақат ягона У, Ўзи ибодатга лойиқ ва муносибдир!\nҲалол: Қуръони каримда ва ҳадис шарифларда қилиниши ва қўлланиши тақиқланмаган ёки бир вақтлар тақиқланган бўлиб, сўнгра исломият узрли ҳисоблаган бирор сабаб билан у тақиқланишлари бекор қилинган нарсалардир.\nҲаром: Оллоҳу таоло, Қуръони каримда қилиниши ёки қўлланишини очиқчасига ман этган ва тақиқлаган нарсалардир.\nМубоҳ: Қилиниши ва қўлланиши Қуръони каримда амр этилмаган ва тақиқ ҳам қилинмаган нарсалардир.\nМакруҳ: Ҳаромлар сингари кескин тақиқланмаган, бироқ динимизда қилиниши ва қўлланиши исталмаган, ибодатларнинг савобини қочирадиган нарсалардир.\nМакруҳларнинг икки тури бор:\nа) Таҳриман макруҳ – Ҳаромга яқин деганидир, яъни ҳаромга жуда яқин бўлган макруҳдир. Бундай макруҳларни тарк этганлар савоб оладилар. Бунга йўл қўйганлар эса, гуноҳ қилган ҳисобланадилар. Натижа моҳияти жиҳатидан ҳаромга жуда яқин бўлганлигидан, бундай макруҳларга “амалий ҳаром” ҳам дейишадилар.\nб) Танзиҳан макруҳ – Ҳалолга яқин деганидир, яъни ҳалолга анча яқин бўлиб, бундай макруҳларга йўл қўйиш гуноҳ ҳисобланмайди. Бироқ динимиз бундай макруҳларга ҳам йўл қўйилмаслигини афзал ҳисоблайди.\nМуфсид: Бошланган ибодатни бузадиган нарсалардир. Масалан, намозда турган кишининг кулиши, рўза тутган киши била туриб бирор нарса ейиши ёки ичиши ва ҳакоза шу сингарилар муфсидга мисол бўла олади.\nБир минутда нималар содир бўлишини биласизми?\nРуҳнинг мавжудлиги исбот этилмиш …\nOne Thought to “Илк кўчирма …”\nИслом – бу ҳаётдир! | Самарқанд – Ер юзининг сайқалидир…\n22/08/2013 at 05:55\n[…] Бу мавзуга оид янада кўпроқ маълумотларни мана бу линкни очиб кўришингиз мумкин: http://samarqanduz.com/?p=4992 […]


ЕОИИга аъзо булиш мигрантлар хаётини енгиллаштириши хакида бонг урилмокда. Аслида-чи? – КУН УЗ\nГлавная / Иктисодиёт / ЕОИИга аъзо булиш мигрантлар хаётини енгиллаштириши хакида бонг урилмокда. Аслида-чи?\n11.11.2019\tИктисодиёт Comments Off on ЕОИИга аъзо булиш мигрантлар хаётини енгиллаштириши хакида бонг урилмокда. Аслида-чи? 35 Показы\nСунгги хафталарда Узбекистоннинг Евросиё иктисодий иттифокига (ЕОИИ) кушилиши масаласи борасида юкорида принципиал карор берилганини курсатувчи аломатлар пайдо булди.\nТурли давлат арбоблари ва экспертларнинг ЕОИИга кириш афзалликлари хакидаги асосан бир томонлама фикрлари ОАВда кенг ёритилиши шундай хулоса килишга асос булади. Иттифокка аъзолик тарафдорларининг энг асосий ва «ишонарли» аргументларидан бири бу – гуё Узбекистон ЕОИИга аъзо булса, Россияда юрган миллионлаб узбекистонлик мехнат мигрантларининг шароитлари кескин яхшиланиши хакидаги фикрдир. Иттифокка аъзолик афзаллиги буйича келтирилаётган бошка сиёсий, иктисодий ва ижтимоий масалаларни куйиб турайлик, келинг, айнан шу асосий аргумент сифатида келтирилаётган «мигрантларимиз хаёти яхшиланиши» фикри канчалик тугри эканлигини куриб чикамиз. Бунда ЕОИИга 2015 йилда аъзо булиб кирган, Россияда 600 мингдан ортик мехнат мигранти яшаётган ва этно-маданий жихатдан узбекларга якин булган киргизистонлик фукаролар мисолидан фойдаланамиз.\nЕОИИ товар, капитал, хизматлар ва мехнат кучининг аъзо мамлакатлар уртасида эркин харакатланишини кузда тутади. Демак, ташкилот низоми буйича фукаролар иттифокка аъзо мамлакатлар худудида махаллий ахоли билан бир хил хукукларда мехнат килиши мумкин. Дархакикат, киргизистонликлар Россия худудида патент олмай мехнат килиш хукукига эга. Патент олиш хар ойлик тулов (хозирги кунда Москвада 5000, Санкт-Петербургда 3800 рубль) амалга оширишдан ташкари, уни кулга киритиш учун рус тили, Россия тарихи ва хукукий асослари буйича тест топшириш, тиббий курикдан утишни такозо этади.\nБундан ташкари, киргизистонликлар Россия худудига киргандан кейин иттифокка аъзо хисобланмайдиган бошка МДХ давлатлари (масалан, Узбекистон ёки Тожикистон) фукароларидан фаркли равишда етти кунда эмас, балки уттиз кун ичида яшаш жойларини кайддан утказишлари керак (регистрация – совет давридан колган прописка институтининг янги шакли хисобланади).\nЮкоридаги тилга олинган афзалликлар хакикатан жозибадор ва миллионлаб узбекистонлик мигрантлар учун ЕОИИга кириш учун етарли асос булиб куриниши табиий. Аслида-чи? Россия конунчилигида ва иттифок низомларида акс этган бу коидалар амалда кандай ишлайди?\nМигрантлар сони буйича дунёда энг катта беш давлат орасига киришига карамасдан, Россияда мехнат муносабатларини расмийлаштирмасдан фаолият олиб бориш жуда кенг таркалган. Умуман, МДХ худудида, шу жумладан Россияда, норасмий, «соядаги иктисодиёт»нинг улуши катта. Бу айникса мехнат мигрантлари фаолият олиб борадиган сохада жуда катта салмокка эга. Россия расмийлари 2018 йилда мамлакатда тахминан 2 миллион «ноконуний» (тегишли хужжатларга эга булмаган) мигрант борлигини расман эътироф этишган. Аслида хакикий ракамлар бундан юкори булиши мумкин. Буни куйидаги сонларда хам курса булади. Россия ИИВ расмий маълумотларига кура, 2018 йилда мамлакатга ташриф буюрган 17,8 миллион хорижликдан 5 миллион киши мехнат килиш учун кирган. Улардан 4,5 миллион киши МДХга аъзо мамлакатлардан (2 миллион киши Узбекистондан), 750 минг киши ЕОИИга кирувчи Арманистон, Беларусь, Козогистон ва Киргизистон фукаролари (бу ракамга куйида яна аниклик киритилади). Демак, колган 3,7 миллиондан ортик киши патент расмийлаштириб мехнат килиши керак. Вахоланки, 2018 йилда Россияда 1,7 миллион патент расмийлаштирилиб, Россия Федерацияси субъектлари махаллий бюджетига 57 миллиард рубль келиб тушган. Бу камида икки миллион киши патентсиз, яъни норасмий ишлайди, дегани.\nЭнди ЕОИИга 2015 йил апрелида аъзо булган бевосита Киргизистон фукароларига келсак. Юкорида 2018 йилда ЕОИИга аъзо барча мамлакатлардан (Арманистон – 208 минг, Беларусь – 135 минг, Козогистон – 111 минг ва Киргизистон – 352 минг) 750 минг киши Россияда расман ишлаши айтилди. Вахоланки, Киргизистон расмий манбалари хам, Россия расмий манбалари хам Киргизистондан Россияга келиб руйхатдан утганларнинг сони 600 мингдан куплигини кайд этади. Бу ракамдан талабалар (16 минг), вактинча (13 минг) ёки доимий яшаш (14 минг) хукукига эгалар, Россия фукаролигини кулга киритганларни (9 минг) чикариб ташласак хам куп сонли киргизлар мехнат муносабатларини расмийлаштирмасдан, яъни норасмий ишлаб келаётганини билиш мумкин. 2016 йилдаги тадкикот хам, 2017 йилги тадкикот хам киргизистонликларнинг факат 60-61 фоизигина мехнат шартномалари тузиб ишлашини эълон килди.\nДемак, ЕОИИга аъзо мамлакат фукаролари булишларига карамай камида икки юз минг нафар киргизистонлик Россияда мехнат шартномаларисиз ишлашга мажбур. Шартномасиз ишлаш дегани ваъда килингандан кам ойлик бериш ёки айрим холларда бермаслик, белгиланган соатлардан ортик ишлатиш, соглик ёмонлашганда ижтимоий химоя ва тиббий сугурта имконсизлигини англатади. Яъни Россиядаги киргизистонликларнинг 1/3 кисмига уз мамлакатининг иттифокка аъзолиги хеч кандай наф келтирмади, дейиш мумкин. Айни пайтда Россияда узбекистонликларнинг сони 2 миллион нафардан куплигини инобатга олсак, Узбекистон ЕОИИга кушилган такдирда хам 700 мингга якин кишига аъзолик ортидан патент бекор булиши хеч кандай таъсир курсатмаслиги мумкин.\nКолаверса, мехнат шартномаси тузилиши, яъни расмий ишлаш хам Россия конунчилигида кузда тутилган ва махаллий ахолига нисбатан кулланадиган барча имтиёзларни кафолатламайди. Мен гаплашган куп киргизистонликлар мехнат шартномаси расмийлаштирилган такдирда хам куп холларда когозда курсатилган ва амалда олинадиган ойлик маошлар уртасида фарк борлигини айтишади. Cунгги тадкикотлар киргизистонлик мигрантларнинг ижтимоий химоя ва тиббий cугуртадан конунда курсатилган тартибда фойдалана олмасликларини курсатмокда. Шахсан узим Россияда кулликка тушиб колган, мехнат ва хатто фукаролик хукуклари топталган узбекистонликлар билан бирга киргизистонликларни хам учратдим.\nРоссия мехнат конунчилигига кура, мамлакат солик резидентлари 13 фоизлик даромад солиги тулайди (НДФЛ). Резидент булмаганлар (масалан, узбекистонликлар) патент нархи билан хисоблаганда 30 фоиз даромад солиги тулашади. Киргизистонликлар Россия солик резиденти булишлари учун бу мамлакатда 183 кун, яъни ярим календарь йили мехнат килишлари ва соликларни тулаб боришлари керак. Яъни, ЕОИИга аъзо мамлакатлар фукаролари 30 эмас, 13 фоиз даромад солиги тулашлари учун уша мамлакатда камида олти ой расмий мехнат килишлари керак булади. Мигрантларимизнинг аксарияти булмаса хам, катта кисми бахорда Россияга кетиб мавсумий ишларда ишлаб кузда Узбекистонга кайтишларини хисобга олсак, шунча мигрант учун ЕОИИга аъзо мамлакатлари фукаролари учун кузда тутилган солик афзаллиги таъсир курсатмайди (яъни патент олиб тулаш хам, 30 фоизлик даромад солиги тулаш хам бир хил харажатга айланади). Демак, ушбу холатни ва бир неча юз минг узбекистонлик шусиз хам патент пули туламасдан мехнат килаётганини хисобга олсак, Узбекистон телеканалида профессор тили билан айтилганидек, иттифокка аъзолик мигрантларимизнинг мамлакатга кушимча 33-34 триллион сум олиб келиши тугрисидаги даъвода хеч кандай асос йук. Худди, ЕОИИга киришга икки кулни кутариб тарафдор булаётган сенатор Одилжон Иминов хам иттифокка кириш оркали тежаладиган маблагни 4 млрд долларга бахолаганида асос йук булгани каби.\nЭнди яшаш жойидан руйхатдан утиш (регистрация) масаласига келсак. Россия конунларига кура, хар бир хориж фукароси яшаш жойидан кайддан утиши керак. Якин-якингача мигрантлар ёппасига бирор хостел ёки иш берувчининг манзилини (бу офис, курилиш майдони ёки завод-фабрика булиши хам мумкин) уз яшаш жойи сифатида кайддан утказиб куярди. 2-3 йил аввал кабул килинган янги коидаларга кура, хозир хорижликлар факат айни яшаш жойидан кайддан утишлари керак. Лекин амалда россияликларнинг аксарияти уз уйида хорижликларни руйхатдан утказишни хохламайди. Демак, аксарият хорижлик мигрантлар, шу жумладан ЕОИИга аъзо мамлакатлар фукаролари хам «регистрация»ни сотиб олишади, амалда эса узлари ишлаётган жойда яшашга мослаштирилган хона ёки баракларда ёки ижарага олинган квартирада бир неча киши булиб яшашади. Бундан ташкари, ЕОИИга аъзо мамлакатлар фукаролари хам, МДХнинг бошка мамлакатлари фукаролари хам Россия худудидан чикиб кайта кирганида (масалан, уз юртига бориб келганида), аввалги регистрацияси бекор булиб, янгидан кайддан утиш керак булади.\nКайддан утмасдан яшаш ёки асл яшаш жойи билан кайд этилган жойи тугри келмаслиги ЕОИИга аъзо мамлакатлар фукаролари учун хам, бошка МДХ мамлакатлари фукаролари учун хам бир хил маъмурий хукукбузарлик хисобланади. Икки марта маъмурий хукукбузарлик барча фукаролар учун Россиядан депортация килиниш ва исм-шарифи мамлакатга кириш такикланган «кора руйхат»га киритилишини англатади. 2014-2016 йилларда Россия Ички ишлар вазирлиги ва бошка давлат муассасалари 145 минг киргизистонликни «кора руйхат»га киритган, шу даврнинг узида 55 минг киши бу руйхатдан чикарилган. 2018 йил сентябрида Россияга кириши такикланганлар руйхатида 70 минг киргизистонлик бор эди. Демак, ЕОИИга аъзо мамлакатлар фукаролари учун яшаш жойидан руйхатдан утишга нисбатан купрок вакт берилган булса-да (7 кун эмас, 30 кун), амалда бу бошка мамлакатлар фукаролари билан бир хил тусик ва муаммоларга дуч келади.\nМосквада мигрантлар хукукларини химоя килувчи «Тонг жахони» нодавлат ташкилоти рахбари Валентина Чупикнинг сузларига кура, унга ёрдам сураб мурожаат килувчилар асосан полиция ходимларининг ноконуний харакатларидан шикоят килишади. Мурожаатларнинг аксар кисми куч ишлатар органлар томонидан ноконуний ушлаб туриш, миллий ва диний мотивларда хакорат килиш, жисмоний куч ишлатиш хамда ноконуний ишга олиш, ишга хак туламаслик ва бошка шикоятларга нисбатан тегишли органларнинг чора курмаслигига тааллукли булади. Бундай харакатлар Россия конунларида жиноий иш сифатида малакаланиши керак.\nБундан ташкари, хукукшуносларнинг сузларига кура, полиция ходимлари «Мигрант-жилой сектор», «Чистый город», «Останови и досмотри» каби доимий рейдлар ташкил килиб, огзаки топшириклар асосида славян куринишига эга булмаган шахсларни тухтатишади. Бундай «тадбирлар» натижасида аксарият холларда Марказий Осиёдан келган фукаролар полиция томонидан ушланиши, куйиб юбориш эвазига пора талаб килиниши ва куп холларда участкага келтирилиши мумкин.\nЧупикнинг сузларига кура, хукукий ёрдам сураб мурожаат килувчиларнинг орасида Узбекистон ва Тожикистон фукаролари билан бир каторда Киргизистон фукароларининг улуши хам анча катта. Масалан, 2018 йил сентябрь ойидан 2019 йил май ойигача хукукий ёрдам сураб мурожаат килганларнинг 17 фоизи (3318 мурожаат) киргизистонликлар хиссасига тугри келади. Вахоланки, ушбу мамлакат фукароларининг Россиядаги умумий хорижликлар орасидаги улуши 7 фоизни ташкил килади (бу курсаткич тегишли равишда Узбекистон фукаролари учун 38/32, Тожикистон фукаролари учун 36/16 фоизни ташкил килади). Демак, ЕОИИга аъзо булиш Киргизистон фукароларининг хукукни мухофаза килувчи органлар томонидан хукуклари поймол этилмаслигини кафолатлай олмайди.\nЯна бир гап. Давлатлар узаро якинлашиб, иктисодий, сиёсий ва ижтимоий омиллар сабабли иттифок ташкил килишга, интеграциялашувга карор киларкан, бундай интилиш асосида узаро хурмат ва тенглик ётиши керак. Яъни, аъзо мамлакатлар фукаролари бир-бирини якин куриши ёки хеч булмаганда нейтрал муносабатда булиши такозо этилади. Бундай муносабатлар давлатларнинг сиёсий манфаатларидан келиб чикиб эмас, том маънода халкларнинг якинлашувига сабаб булади. Ва бундай иттифоклар уз-узидан мустахкам ва бардавом булади. Лекин таассуф булсинки, Россияда Марказий Осиёдан келган инсонларга паст назар билан караш, менсимаслик кайфияти анча юкори. Сунгги ун йил давомида «Левада» маркази утказган ижтимоий суров натижаларига кура, аксарият россияликлар мамлакатда имкон кадар Марказий Осиё вакиллари камрок булиши тарафдори. Сунгги ижтимоий суровлар натижаларига кура, Марказий Осиё вакилларининг Россияга киришини чеклаш тарафдорлари 72 фоизни ташкил этган.\nКондопага, Манежная майдони, Бирюлеводаги каби туполонлар, ксенофобия ва расизм мотивларида онда-сонда булса-да руй бериб турадиган зуравонлик ва хатто котиллик холатлари хам мамлакатда аксилмигрант кайфиятлар юкорилигини курсатади. Узокка бормай, 2019 йил март ойида Ёкутистонда булган вокеаларни эсга олайлик. Гуёки махаллий кизни уч киргизистонлик зурлагани хакидаги хабар Якутск ахлини жунбишга келтирди: митинглар ташкил килинди, Марказий Осиёдан келганлар ишлайдиган кафелар, дуконлар ва хонадонларга хужумлар уюштирилди, бир неча киши калтакланди, мигрантларни Ёкутистондан ёппасига чикариб юборишга чакириклар булди. Вахоланки, махаллий ахоли чикариб юборишни талаб килган мигрантларнинг аксарияти Киргизистон фукаролари эди. Демак, Киргизистоннинг ЕОИИга аъзо булиши россияликларнинг ижобий ёки хеч булмаганда нейтрал муносабатда булишини билдирмайди.\nАлбатта, хар кандай жиноятга хукукий бахо берилиши ва тегишли жазо белгиланиши керак. Бундан ташкари, оддий россияликлар орасида огир мехнат оркасидан пул топаётган мухожирларга нисбатан илик муносабатда булувчилар хам йук эмас. Лекин бундай кишилар овози карши овозлар уммонида деярли эшитилмаяпти.\nЮкоридагилардан келиб чикиб, шуни хулоса килиш мумкинки, Узбекистоннинг Евросиё иктисодий иттифокига кушилишида асосий аргумент сифатида курсатилаётган «мехнат мигрантларимизнинг хаёти кескин яхшиланиши, мамлакатнинг иттифокка аъзолиги ортидан улар орттирган триллионлаб сумлар Узбекистонга келиши» тугрисидаги фикрлар, юмшок килиб айтганда, етарли асосга эга эмас. Тугри, ЕОИИга аъзо булиш куплаб ватандошларимизнинг хаётини бироз булса-да енгиллаштиради, уларнинг маълум бир тоифаси харажатларини нисбатан кискартиради. Лекин бунинг самараси бошка юз минглаб мигрантларимиз хаётида деярли хеч кандай роль уйнамайди.\nХельсинки университети тадкикотчиси\nМуаллиф фикри тахририят нуктаи назарини ифодаламайди\nПред. «Миллий тикланиш» Узбекистоннинг ЕОИИга кириши буйича позициясини узгартирди(ми?)\nСледующая «Тошкентда 5 болали оила 2,5 млн сум ойликка яшай олади» – ХДП лидери истеъмол саватчаси хакида


Жанубий Кореянинг “OPEN” дастури коррупция билан қурашишда қанчалик самарали? - hudud24.uz\nJuma, Iyul 3, 2020\nБош саҳифа Таҳлил Жанубий Кореянинг “OPEN” дастури коррупция билан қурашишда қанчалик самарали?\nЖанубий Кореянинг “OPEN” дастури коррупция билан қурашишда қанчалик самарали?\nКоррупция дунёда қонун устуворлиги, инсон ҳуқуқлари тамойилларига, ижтимоий ва иқтисодий ривожланишга жиддий хавф солаётган таҳдидлардан ҳисобланади.\nЖаҳон банки институти тадқиқотларига кўра, дунёда ҳар йили 1 триллион доллардан зиёд пора берилади. Бу ҳолат, ўз навбатида, халқаро ташкилотлардан, жаҳон ҳамжамиятидан коррупцияга қарши курашни кескин ва мунтазам равишда олиб боришда иқтисодий-сиёсий, ҳуқуқий йўлларни такомиллаштиришни талаб этади. Зеро, коррупция демократик йўналишни танлаган давлатлар ривожланишига тўсиқ бўладиган асосий омилдир. Кенг маънода, коррупция — демократияга қарши бўлиб, озчиликнинг кўпчилик ҳисобидан бойишини таъминлайди.\nДунёда коррупция хавфи ва таҳдидларига қарши бир қатор норматив-ҳуқуқий ҳужжатлар қабул қилинган. Улар асосида халқаро стандартлар шакллантирилган. Коррупцияга қарши курашда халқаро стандартлар ўзига хос механизм ролини бажариб келмоқда.\nКоррупцияга қарши кураш бўйича қандай қонун ҳужжатлари бор?\nДавлат мансабдор шахсларининг халқаро ахлоқий кодекси (БМТ Бош Ассамблеясининг 51-сессияси 82-ялпи йиғилиши. Нью-Йорк, 1996 йил 12 декабрь).\nКоррупция бўйича жиноий жавобгарлик (Страсбург, 1999 йил 27 январь).\nКоррупция бўйича фуқаровий-ҳуқуқий жавобгарлик конвенцияси (Страсбург, 1999 йил 4 ноябрь).\nКоррупция бўйича жиноий жавобгарлик конвенциясига қўшимча протокол (Страсбург, 2003 йил15 май).\nБирлашган Миллатлар Ташкилотининг коррупцияга қарши конвенцияси (2003 йил 31 октябрда қабул қилинган) ва бошқалар.\nШунингдек, жаҳон ҳамжамияти БМТ Бош Ассамблеясининг 2003 йил 21 ноябрдаги резолюциясига мувофиқ, 2004 йилдан бошлаб 9 декабрь халқаро Коррупцияга қарши кураш куни сифатида нишонланади. Жаҳон бўйлаб БМТ аъзолари бўлган, коррупцияга қарши кураш конвенциясини тан олган мамлакатлар шу куни турли тадбирлар, акциялар уюштиради. Плакатлар ва варақалар чоп этади. Жорий йилда ушбу кун 16-марта нишонланди.\nЖаҳон мамлакатлари тажрибаси шуни кўрсатадики, қайси мамлакат етакчиси шахсан коррупцияга қарши курашда мустаҳкам ирода ва собитқадамлик қилса, ибрат бўлса, ўша мамлакатда сиёсий барқарорлик, демократик тамойиллар, инсон ҳуқуқлари таъминланади, иқтисодиёт ўсади, халқ фаровон ва эркин яшайди.\nКоррупцияга қарши курашишда энг самарали усул сифатида Жанубий\nКореяда 1999 йил Сеул шаҳри мэри Гох Кун томонидан коррупцияга қарши кураш бўйича махсус электрон “OPEN” дастури ишлаб чиқилди ва фуқароларга давлат хизматчилари ишини назорат қилиб туриш имконияти яратилди. Ҳозир фуқаро истаган заҳоти ўз ҳужжатларининг давлат муассасалари томонидан кўриб чиқилишини интернет орқали кузатиб туриши мумкин.\nБу фуқароларга коррупция ҳолатлари сезилган пайтларда ўз норозиликларини билдиришга имкон яратади. Коррупцияга қарши “OPEN” дастури ҳокимият органларининг фаолияти, фуқаролар ва мамлакат манфаатларига ҳалол хизмат қилишда ўзига хос эталони бўлди.\nКоррупцияга қарши курашишда малакатимизда ҳам бир қанча ижобий ва самарали ишлар амалга оширилган бўлиб, улар ўз натижасини бериб келмоқда. Ўзбекистон Республикаси коррупцияга қарши курашиш бўйича халқаро универсал ҳужжатларни тан олган, хусусан, 2008 йил 7 июлда БМТнинг коррупцияга қарши конвенциясига (2003 йил 31 октябрь), 2010 йил март ойида Иқтисодий ҳамкорлик ва ривожланиш ташкилоти доирасида қабул қилинган коррупцияга қарши курашнинг Истанбул режасига (2003 йил 10 сентябрь) қўшилган.\nОлий Мажлис томонидан жиноий даромадларни легаллаштиришга ва терроризмни молиялаштиришга қарши курашиш бўйича Евроосиё гуруҳи тўғрисидаги битим (Москва, 2011 йил 16 июнь) 2011 йил 13 декабрда ратификация қилинган.\nПрезидентимиз Шавкат Мирзиёевнинг ташаббуси ва таклифи билан 2016 йил Олий Мажлиснинг иккала палатасида ва оммавий ахборот воситалари орқали халқ муҳокамасидан ўтказилган “Коррупцияга қарши курашиш тўғрисида”ги 34 моддадан иборат бўлган қонун 2017 йил 4 январдан эътиборан кучга кирди.\nМазкур қонунга кўра, республикамизда Бош прокуратура, Давлат хавфсизлик хизмати, Ички ишлар, Адлия вазирликлари, Бош прокуратура ҳузуридаги Иқтисодий жиноятларга қарши курашиш департаменти коррупцияга қарши курашиш бўйича фаолиятни амалга оширади.\nШунингдек, фуқароларнинг ўзини ўзи бошқариш органлари, нодавлат нотижорат ташкилотлари ва бошқалар оммавий ахборот воситалари ҳамда фуқаролар коррупцияга қарши курашишда фаол иштирок этишлари белгиланган.\nБироқ Президентимиз таъкидлаганидек, “коррупцияга қарши курашда ҳуқуқни муҳофаза қилувчи идоралар қанчалар ҳаракат қилмасин, халқимиз бу жирканч иллатга муросасиз бўлмас экан, таъсирчан жамоатчилик назоратини ўрнатмас экан, бу балога қарши самарали курашни ташкил эта олмаймиз”.\nЗеро, Ўзбекистон Республикасини ривожланган мамлакатлар қаторида кўришни ўз олдимизга мақсад қилган эканмиз коррупцияга қарши курашишда Жанубий Корея тажрибасини қўллаш, аҳоли муаммолари ва эҳтиёжлари билан шуғулланаётган давлат ташкилотлари ва органларида инсон омилидан воз кечиш мақсадга мувофиқ бўлади. Давлат органлари ва ташкилотлари ўз вазифаларини бажаришда сансоларликка йўл қўйиши, ўз вазифасига совуққонлик билан қараши халқ томонидан очиқчасига танқидга учраса самаралироқ чора кўрилишга асос бўлиши керак. Хулоса қилиб айтадиган бўлсак, коррупция бу миллат ва халқ фаровонлиги кушандаси. Қачонки биз бир ёқадан бош чиқариб, бу иллатга қарши курашсак мамлакатимиз янада ривожланади ва ўсади.\nМиробод туман адлия бўлими бошлиғи в.б\nАввалги мақолаКоронавирусдан соғайганлар сони 2700 нафарга яқинлашди\nКейинги мақолаАсака туманида фуқароларни сарсон қилган МФЙ раислари ишдан бўшатилди\nУзоқ муҳокамаларга сабаб бўлган қонун лойиҳаси: Давлат хизматчисининг ҳуқуқий мақомини белгилаш зарур эди\nНодавлат нотижорат ташкилотлари: ҳуқуқий асосларни такомиллаштириш зарур\n4 – 5 июль кунлари “Тошкент” автовокзалидан 9 та йўналишда автобус қатновлари амалга оширилади 03.07.2020\nЭльмира Баситханова яна соғлиқни сақлаш вазирининг ўринбосари лавозимига тайинланди 03.07.2020\n“Ўзбекнефтгаз” АЖ коррупция билан боғлиқ ҳолат юзасидан баёнот берди 03.07.2020\nУзоқ муҳокамаларга сабаб бўлган қонун лойиҳаси: Давлат хизматчисининг ҳуқуқий мақомини белгилаш зарур эди 03.07.2020\nНима учун “Давлат фуқаролик хизмати тўғрисида”ги Қонун лойиҳаси барча давлат хизматчиларини қамраб олмади? 03.07.2020\nНодавлат нотижорат ташкилотлари: ҳуқуқий асосларни такомиллаштириш зарур 03.07.2020\nНиҳоят, 40 нафар ходим ойлигини олди… 03.07.2020\nМедиация: миллий ва халқаро тажриба 03.07.2020\nМедиация: миллий ва халқаро тажриба\nФрилансерлик ривожланиши учун қўшимча қулайликлар


Уловда намоз ўқишнинг кайфияти ва ҳукми - Fitrat.uz\nБош саҳифа / Фиқҳ ва фатволар / Уловда намоз ўқишнинг кайфияти ва ҳукми\nУловда намоз ўқишнинг кайфияти ва ҳукми\nAprel 6, 2017\tУловда намоз ўқишнинг кайфияти ва ҳукмиda fikr bildirishni o'chirish 381 Кўришлар\nБугунги кунда транспорт воситалари ҳаётимизнинг ажралмас қисмига айланган. Шунинг учун энг муҳим, ҳар куни беш маҳал зиммамизда бўлган намоз ибодатимизни ҳам айнан уловда адо этишимизга тўғри келиб қолади. Ҳозирги кунда намозни уловда ўқиш деганда асосан ҳаво, денгиз ва қуруқлик транспорти воситалари назарда тутилади. Шунинг учун уларнинг барчасини умумий қилиб улов деб оламиз.\nАввало билишимиз шарт бўлган шаръий ҳукм шуки, агар қиблага юзланиш ва қиём (тик туриш) имконияти бўлмаса, уловларнинг ҳеч бирида фарз намозларни ўқиш мумкин эмас.\nМасалан, автомашина катта ва кенг бўлиб, бир жойда тўхтаб турган бўлса, бемалол намоз ўқиш мумкин. Чунки бундай ҳолатда намоз ўқишликни барча шарт-шароитларини юзага чиқариш имкониятлари бўлади. Самолёт, кема, поездларга ўхшаш яъни бошқарув ўзининг қўлида бўлмаган уловлар ҳам тўхтаб турган бўлса, ҳеч қандай муаммо йўқ. Аммо шундай ҳолатлар ҳам бўладики, мазкур уловларни ҳаракатланиб кетаётганида ҳам намоз ўқишга мажбур бўлинади. Бундай ҳолатларни шариатимизда узрли ҳолатлар деб аталади.\nҚуйида эса мазкур узрли ҳолатларни зикр қилиб ўтамиз.\n1. Манзилга етиб боргунча фарз намознинг вақти чиқиб кетиши ҳавфи бўлса. Аммо киши намоз вақти чиқиб кетишидан олдин манзилга етиб боришни умид қилса, намозни охирги вақтигача кечиктириб туради.\n2. Ерга тушиб намоз ўқишга имконият бўлмаса. (яъни бошқарув ўзининг қўлида бўлмаган уловларни тўхтатиш ва улардан тушиб қолишни имконияти йўқ). Агар тушиш имконияти бўлса, тушиб ўқиш шартдир. Демак, бошқарув ўзининг қўлида бўлган енгил машина ёки тўхтатишнинг имконияти бўлган жамоат транспортларида намоз ўқиш ўз-ўзидан дуруст эмас. Шунинг учун имкон қадар уловни тўхтатиб, ерга тушиб ўқиш шарт.\n3. Имом Нававий «Мажмуъ»да қуйдагича келтирадилар: «Масалан, агар уловдан тушиб, қиблага юзланиб намоз ўқиса, ҳамроҳларидан ажраб, қолиб кетиш хавфи бор, ёхуд ўзига ёки мол-мулкига бирор хавф бор. Лекин намозни ўқимасдан тарк этиш, қазо қилиш мумкин эмас. Ана шундай ҳолда намознинг вақти ҳурматидан уни уловда тик туриш ва қиблага юзланишга имконияти бўлмаса ҳам (ҳеч бўлмаганда намозни бошланишида қиблага юзланишга ҳаракат қилиши керак, чунки ҳозирги ривожланган даврда қибла топиш жиҳозлари ила ҳар қандай жойда ҳам қиблани топиш имконияти бор) ўқиб олади. Лекин бу намозни қайта ўқиш вожиб бўлади, чунки бундай ҳолатлар ўта нодирдир».\n4.Ерда сув қалқиб тургани учун уловдан туша олмаслик. Бунда уловдан тушса, кийими шалаббо бўлади. Лекин намоз вақти тугаб қолиши хавфи бор. Агар шу хавф бўлмаса, намозни охирги вақтигача кечиктириб, улов билан сув йўқ жойга чиқиб, сўнгра намоз ўқиб олади.\n5. Беморлиги туфайли уловдан туша олмаслик. Бундай ҳолатда уловни тўхтатиб, қиблага юзланиб, намоз имо-ишора билан адо этилади.\nАгар юқоридаги шартлар топилса, номлари зикр қилинган уловларда намоз ўқиш дуруст бўлади. Бунга қуйидаги ояти кариманинг умумий маъноси далолат қилади.\n«Аллоҳ ҳеч бир жонни тоқатидан ташқари нарсага таклиф қилмас. ..» (Бақара сураси 286 оят).\nفَٱتَّقُواْ ٱللَّهَ مَا ٱسۡتَطَعۡتُمۡ …\n«Аллоҳга қўлингиздан келганича тақво қилинг…» (Тағобун сураси 16 оят).\n… وَمَا جَعَلَ عَلَيۡكُمۡ فِي ٱلدِّينِ مِنۡ حَرَج.. ٧٨\n«… ва сизга бу динда ҳеч танглик қилмади…» (Ҳаж сураси 78 оят).\nМазкур шароитлар мавжуд бўлган уловда намоз ўқиш дуруст бўлса, намоз қиблага юзланиб, рукуъ, сажда билан адо этиладими ёки узр борлиги учун бу рукнлар ҳам соқит бўладими?» деган савол туғилиши мумкин.\nАгар намоз давомида тўлиқ қиблага юзланиш имкони бўлса, унга бу иш вожиб бўлади. Чунки фарз намозларнинг дуруст бўлиши муқимликда ҳам, сафарда ҳам қиблага юзланиш ила бўлади. Агар намознинг бошидан охиригача қиблага юзланиш имкони бўлмаса, намоз «Аллоҳга қўлингиздан келганича тақво қилинг» оятига амал қилиб адо этилади ва ерга тушгандан кейин, эҳтиётан намоз қайтадан ўқилади.\nМазкур шартларнинг барчаси фарз намозларга оиддир. Нафл намозларда (булар ичига равотиб суннатлар ҳам киради) эса иш бироз кенгроқ олинади: уларда уловдан тушиш, қиём, рукуъ, сужуд ва қиблага юзланиш шарт эмас. Чунки Росуллуллоҳ солаллоҳу алайҳи васаллам уловда бўлсалар, нафл намозларини улов қаёққа кетаётган бўлса, шу томонга қараб, имо-ишора билан ўқийверганлар.\nЖобир розияллоҳу анҳу ривоят қиладилар: «Набий солаллоҳу алайҳи васаллам уловнинг устида кетаётган тарафларига юзланган ҳолда нафл намозни ўқир эдилар»(Бухорий ривояти).\nЛекин улов юриб кетаётганда намозни бошлаётган пайтда иложи борича қиблага юзланиш афзалдир. Аммо қиёмга қодир бўла туриб, фарз намозларни ўтириб ўқиш дуруст эмас.\n«…ва Аллоҳ учун хушуъ ила қоим бўлинг» (Бақара сураси 238 оят).\nعَنْ عِمْرَانَ بْنِ حُصَيْنٍ عُمَرَ رَضِيَ اللَّهُ عَنْهُ قَالَ: كَانَتْ بِي بَوَاسِيرُ فَسَأَلْتُ النَّبِيَّ صلى الله عليه وسلم عَنِ الصَّلاَةِ فَقَالَ: صَلِّ قَائِمًا فَإِنْ لَمْ تَسْتَطِعْ فَقَاعِدًا فَإِنْ لَمْ تَسْتَطِعْ فَعَلَى جَنْبٍ. رَوَاهُ الْخَمْسَةُ إِلاَّ مُسْلِمًا.\n«Менинг бавосирим бор эди. Бир куни Набий соллаллоҳу алайҳи васалламдан намоз ҳақида сўрадим. У зот: «Тик туриб ўқи. Агар бунга қодир бўлмасанг, ўтириб ўқи. Унгаям қодир бўлмасанг, ёнбошлаб ўқи», дедилар».\nБундан ташқари, уловнинг устида нафл намозлар мумкин, лекин фарз намозлар мумкин эмаслигига қуйидаги ҳадиси шариф ҳам яққол далолат қилади.\nعَبْدِ اللهِ بْنِ عُمَرَ رَضِيَ اللَّهُ عَنْهُمَا قَالَ كَانَ رَسُولُ اللهِ صلى الله عليه وسلم يُسَبِّحُ عَلَى الرَّاحِلَةِ قِبَلَ أَيِّ وَجْهٍ تَوَجَّهَ وَيُوتِرُ عَلَيْهَا غَيْرَ أَنَّهُ لا يُصَلِّي عَلَيْهَا الْمَكْتُوبَةَ . أَخَرَجَهُ الْبُخَارِىُّ\n«Росуллуллоҳ солаллоҳу алайҳи васаллам уловнинг устида у қайси тарафга юзланиб кетаётган бўлса, ўша тарафга қараб суннатни ва витрни ўқир эдилар. Лекин фарзни уловнинг устида ўқимас эдилар».\nДемак, бу ҳолат сафарга хосдир, бошқа ҳолатда дуруст эмас. Шунинг учун намозни имкон қадар уловдан тушиб ўқиш керак. Имом Нававий «Саҳиҳи Муслим»нинг шарҳида: «Бунда фарзларни қиблага юзланмаган ҳолда ўқиш дуруст эмаслиги ҳамда уловнинг устида ўқиб бўлмаслиги айтилган. Бунга ижмоъ қилинган», деганлар.\nАллоҳ таоло барча ибодатларимизни, хусусан, намозимизни бекаму кўст ўқиб, унинг учун ваъда қилинган ажру мукофотлардан икки дунёда ҳам баҳраманд бўлишимизни насиб айласин!\n«Тўхтабой» жоме масжиди имом хатиби\nАввалги Кўктерак жоме масжиди\nКейинги Ўқишдан тўхтаманг\n3 soat 12 daqiqa\nMart 14, 2017\t1,275\nFevral 18, 2017\t1,196\nMart 11, 2017\t987\nFevral 20, 2017\t965\nFevral 20, 2017\t936


Спортчининг ўлдириши бўйича янги тафсилотлар: “Жанжал қўшни столдаги йигитнинг узоқ вақт “недовольный” қарашидан бошланган”\nАввалроқ сайтимизда ММА жангчиси 23 ёшли Муслим Омонов пичоқбозлик натижасида вафот этгани ҳақида хабар берган эдик. Тошкент шаҳар ИИББда ўтказилган брифингда подполковник Исломбек Жаҳонгиров воқеа тафсилотлари ҳақида айтиб берди.\nУнинг сўзларига кўра 3-4 йигит иштирокидаги жанжал Юнусобод туманидаги кафеларнинг бирида бошланган. Бунга сабаб қўшни столда ўтирган йигитларнинг бири узоқ вақт норозилик кайфиятида улар томонга қарайверган.\nШундан сўнг жанжал иштирокчилари тунги соат 2:00лар атрофида вазиятни ойдинлаштириш учун Шайхонтоҳур туманидаги Абай ва Абдулла Қодирий кўчалари кесишмасига бориб тўхтаган. Улар "Спарк" ва "Матиз" автомобилларида келган. Йигитлар дастлаб гап талашишган ва сўнгра бу даҳанаки жанга айланиб кетган.\nЖанжал вақтида Шайхонтоҳур тумани Қоратош кўчасида яшовчи Абдулворис исмли йигит пичоқ билан Муслимбек Омоновга ҳужум қилган ва унга бир неча маротаба тиқиб олган.\nЖангчи кўп қон йўқотиш оқибатида биринчи ёрдам берилишига қарамай вафот этган.\nУшбу факт бўйича Ўзбекистон Республикаси Жиноят кодексининг 104-моддаси 3-қисми “д” банди (“Қасддан баданга оғир шикаст етказиш”) жиноят иши қўзғатилган.\nИИББ Тошкентда спортчининг ўлдирилиши юзасидан расмий ахборот берди\nЎзбекистонда яна бир спортчи пичоқбозлик натижасида вафот этди\nЧорвоқ атрофида чўкиб кетган икки йигитнинг бир нафарининг жасади топилди\nЖиззахда бир кунда иккита пичоқбозлик. Бирида ота ўғлини пичоқлади...\nАлибек 13 сентябр 2019 13:52\n"Сайёх юрган тайёк ейди". Биззи менталитетимизга тунги клубларга бориш ярашмайди, кеч булиб кучада иш комаган булса, уйига бориш керак эди ...\nрахматилла 13 сентябр 2019 14:12\nБир неча маротаба пичок урган булса 97 моддани куллаш керак нега104 экан\nШум Бола 13 сентябр 2019 17:32\nБарча спортчиларимиз бир ғалабага эришса ўзларини умуман йўқотиб қўишади как кўча уларники чунки улар худо энг оддий ва осон чорани қўллабди бу кетишда бу тўхтамайди менимча ммм чилар оёқ тагига қаранглар ер кўринади\nSultan 13 сентябр 2019 19:44\nSpotchiman deb gerdaymasdan o'zini bosiw kerak edi\nСамижон 14 сентябр 2019 13:52\nЎзини боса олмаганларни шунақа қилиб босиб қўйишади. Бундайлар ўзини спортчиман деб хисоблашмайди. Улар ўзларини хаммадан зўрман - деб хисоблашишади. Менимча на устозлари на ота онаси буларни тўғри йўл кўрсатишмаган. Ёки тарбия бера олишмаган. Бундайлар "умр - ғанимат" эканлигини билмай ўтиб кетишади.\nДамино 18 сентябр 2019 21:28


Аҳоли ўртасида Қуръон курсларига талаб юқори - UzAnalytics\nАҳоли ўртасида Қуръон курсларига талаб юқори\nСурат манбаси: religiyaislam.ru\nЎзбекистон мусулмонлари идораси ҳокимиятлар билан ҳамкорликда жойларда Қуръон ва араб тилини ўрганиш бўйича пуллик курслар ташкил қилган. Ушбу курсларда таълим Ўзбекистон мусулмонлари идорасида буйруқ чиқаргандан бери олиб борилмоқда.\n2017 йил 1 декабрдан эътиборан Ўзбекистон мусулмонлари идораси тасарруфидаги диний таълим муассасаларида “Қуръони карим ва тажвид”, “Араб тили” фанлари бўйича ўқув курслари ўз фаолиятини бошлади. Ўқув курслари маҳаллий ҳокимиятлар билан келишилган ҳолда ташкил қилиниши белгилаб берилган. Ҳар бир гуруҳда 15 талаба илм олиши ҳамда гуруҳлар сони 4 тадан ошмаслиги кераклиги кўрсатилган. Ўқиш нархи 6 ой давом этадиган курслар учун 1,5 миллион сўмни ташкил қилиши қайд этилган. Унда ўқиш истагини билдирган фуқаролар кетма-кетлиги асосида гуруҳлар ташкил этилади. Айтиш лозимки, бундан олдинроқ Мусулмонлар диний идораси Facebook, Instagram ва Youtubeда диний-маърифий дарсларни йўлга қўйган эди.\nҲозирги кунда Ўзбекистонда 9 та мадраса ва иккита Ислом олий билим юрти бор. Президент Шавкат Мирзиёев ўз чиқишларида Ўзбекистонда Қуръон илми кенг ўргатилиши ва ҳар бир тумандан юзлаб қорилар чиқиши кераклигини бот-бот таъкидлаб келади.\nҚуръон курслари пуллик бўлиб, бошида баҳс-мунозараларга сабаб бўлди. Эътироз билдирувчилар пуллик курслар кам таъминланган шахслар учун имконсиз деса, унга қарши бўлганлар эса пуллик бўлса ҳам бундай курсларнинг барча учун очилаётгани қувонарли ҳолат эканлигини билдиришган. Ўзбекистонда диний идора давлатдан ажратилган ва ўзини ўзи маблағ билан таъминлайди.\n“Мадрасалардаги мударрисларнинг маошларини ҳам диний идора у ерда ўқиётган талабаларнинг контракт пулидан олиб тўлайди. Қуръон курсларига белгиланган нарх ҳам ўша ҳаражатларни эътиборга олиб белгиланган бўлиши мумкин”, дейди мадрасада сабоқ берган мутахассислардан бири. Унинг айтишича, Ўзбекистон расмийларининг Исломга нисбатан муносабати ўзгариб бораётган бир пайтда, диний таълимга қизиқиш ҳам ортиб бормоқда. Мавжуд мадрасалар барча ўқувчиларнинг диний таълимга бўлган эҳтиёжларини қондира олмайди.\n“Қуръони карим ва тажвид” ва “Араб тили” пулли курслари қуйидаги 11 та диний таълим муассасаларида йўлга қўйилди:\n1. Тошкент ислом институти – Тошкент шаҳри;\n2. “Кўкалдош” ўрта махсус ислом билим юрти – Тошкент шаҳри;\n3. Хадичаи Кубро аёл-қизлар ўрта махсус ислом билим юрти – Тошкент шаҳри;\n4. Мир Араб олий мадрасаси – Бухоро вилояти;\n5. Мир Араб ўрта махсус ислом билим юрти – Бухоро вилояти;\n6. “Жўйбори Калон” аёл-қизлар ўрта махсус ислом билим юрти – Бухоро вилояти;\n7. Хўжа Бухорий ўрта махсус ислом билим юрти – Қашқадарё вилояти;\n8. “Ҳидоя” ўрта махсус ислом билим юрти – Наманган вилояти;\n9. Саййид Муҳйиддин махдум ўрта махсус ислом билим юрти – Андижон вилояти;\n10. Фахриддин ар-Розий ўрта махсус ислом билим юрти – Хоразм вилояти;\n11. Мухаммад ал-Беруний ўрта махсус ислом билим юрти – Нукус шаҳри.\nМазкур курсларда 18 ёшга тўлган ва ундан юқори ёшда бўлган Ўзбекистон Республикаси фуқаролари илм олишлари мумкин.\nЎзбекистонда 1998 йилда қабул қилинган ва ҳозирда амалда бўлган “Виждон эркинлиги ва диний ташкилотлар тўғрисида”ги Қонунга мувофиқ хусусий шахсларга диний таълим бериш тақиқланади. Шу муносабат билан якка тартибда хонадонларда араб тили ёки Қуръон илмини ўргатиш ман қилинган.\nUzAnalytics таҳлилий сайти мухбири Бухоро вилоятидаги Мир Араб ўрта махсус ислом билим юртида ташкил этилган ўқув курслари билан танишиб, муассасада таълим олаётган толиблар ва мударрислар билан суҳбатлашди.\nМаълумот учун: Мир Араб мадрасаси биносини милодий 1530–1536 (ҳижрий 936–942) йилларда шайх Мир Араб қурдирган. Мир Араб мадрасаси узоқ йиллар ислом йўналишида таълим берувчи СССРдаги ягона муассаса бўлган. Россия муфтийлар Кенгаши раиси Равиль Гайнутдин, Озарбайжон муфтийси Оллоҳшукур Пошшозода, Қозоғистон муфтийси Ратбек Нысанбайулы, Ўзбекистон муфтийси Эшон Бобохон, Чеченистон Республикаси Президенти Аҳмад Қодиров ва бошқа кўплаб машҳур дин ва сиёсат арбоблари унинг битирувчилари ҳисобланади.\nҲозирги кунда Ўзбекистонда фаолият юритаётган ўнлаб исломий диний таълим муассасаларининг фақат иккитасида аёллар таҳсил олишади. Мир-Араб мадрасаси улардан бири.\nКамолиддин Ниёзов, Мир-Араб мадрасаси мударриси, 39 ёш:\n– Мадрасада илму толибларга дарс бераман. 150 нафардан ортиқ талаба бир йиллик, 100 нафардан ортиқ 3 ойлик араб тили ва тажвид курсларида талабаларимиз бор. Ҳар бир йўналиш бўйича 4 тадан гуруҳ мавжуд. Уларнинг иккитаси эркаклар ва иккитаси аёллар гуруҳи. Чунки, аёллар ва эркаклар орасида курсларимизга қизиқиш бирдек юқори. Курсларни муваффақиятли тугаллаганлар имтиҳонлар орқали 4 йиллик олий таълимга қабул қилинадилар. У ерда араб тили луғати, грамматикаси, сарф-наҳу илмлари, Ислом тарихи, Қуръон, ҳадис, фиқҳ фанлари ўқитилади. Бундан ташқари ижтимоий фанлар, инглиз тили, рус тили, педагогика, психология каби диний ва дунёвий фанлардан таҳсил берилади. Мир-Араб мадрасаси ўрта-маҳсус билим юрти бўлиб, бу ерда асосан диний мутахассислик фанлари ўргатилади. Ўзим ҳам Мир-Араб мадрасаси битирувчисиман, сўнгра Тошкент Ислом институтида таҳсил олганман.\nСуратда: Камолиддин Ниёзов\n– Айни пайтда мазкур курсларга талаб қай даражада?\n– Қуръон курсларига ҳозир талаб жуда юқори. Айни пайтда араб тили гуруҳида 60 ва Қуръон-тажвид гуруҳида 60, жами 120 нафар талаба 3 ойлик курсларимизда илм олишмоқда. Бу талаб йилдан-йил ортиб бормоқда. Араб тили, у орқали Қуръонни ўқишни мақсад қилганлар келади асосан. Кўпчилик ўқишни алифбони ўрганишдан бошлайди. Қуръонни ёки араб тилидаги бошқа матнларни ўқишни бошлаш учун анча босқичлардан ўтиш талаб этилади. Булар ҳарф, талаффус, ёзиш ва қўшиб ўқишни ўрганиш каби босқичлардир.\n– Таълим жараёнида асосан нималарга эътибор қаратилади?\n– Ислом дини таълимотида асосий манба бу Аллоҳнинг Каломи – Қуръони Карим. Ундан кейин турадигани Пайғамбаримиз соллаллоҳу алайҳи ва салламнинг ҳадислари. Қуръони Карим услуб ва тил жиҳатидан жуда мураккаб тарзда нозил бўлган, уни ҳар қандай одам бирдан ўқиб, тушуниши қийин. Ҳадислар эса осон ва енгил тарзда ифодаланган. Пайғамбаримиз келгусида умматлари нафақат араб миллатига мансуб, балки дунёнинг барча миллат вакиллари бўлиши эҳтимоли туфайли уни содда ва қисқа тарзда етказишни истаганлар. Уни ўрганишга қизиқиш азалдан жуда кучли бўлган. Бежиз юртимиз ислом оламининг кўплаб йирик ва буюк муҳаддис алломалар – аждодларимиз Ватани саналмайди.\nФируза Сайфуллаева, “Қуръон ва араб тили” курслари услубий бирлашма услубчиси:\n– Айни пайтда мадрасамизнинг 3 ойлик курсларида 4 та гуруҳ таълимни давом эттиряпти. Ўтган йили уларнинг сони 10 та эди. Сабаб, араб тили курслари ёпилди. Фақат “Қуръон ва тажвид” курслари фаолият кўрсатяпти. Талабалар 3 ойлик курс учун 893 минг сўм тўловни амалга оширадилар. Тахсил олишга бўлган талаб ҳамон юқори. Айни пайтда келиб, гуруҳларга ёзилаётганлар учун ўқув бир ярим йилдан сўнг – 2021 йил март ойида бошланади. Айниқса, хотин-қизлар ўртасида талабгорлар кўп. Ҳамма мадрасаларда ҳам аёллар учун курслар мавжуд эмас. Улар учун 4 та муассасада ўқувлар ташкил қилинган бўлсада, кўпчилик опа-сингилларимиз айнан бизнинг мадарасада тахсил олишни исташади.\nСуратда: Фируза Сайфуллаева\nФарида Рўзиева, Навоий шаҳри:\n– Мен бу ерга ўз ҳохишим билан келдим, мақсадим Пайғамбаримиз Муҳаммад (С.А.В.) нинг суннатларига мувофиқ Ислом динини мукаммал ўрганиш. Бу ерда 3 ой мобайнида Қуръон ўқиш қоидаларини ўрганамиз, тажвид билан мукаммал ўқишни ўзлаштирамиз, фиқҳ илмидан воқиф бўламиз. Бу илмларни ўзим учун ўрганишни ният қилганман. Ёшим 35 да, уч нафар фарзандим бор, уй бекасиман. Уйимдагилар ушбу илм масканига қатнашаётганимга қарши эмас. Турмуш ўртоғимнинг ўзлари мени бу ерга олиб келдилар. Истардимки бу каби илм масканлари ҳар бир вилоятда, жумладан Навоий вилоятида ҳам фаолиятини йўлга қўйса, мақсадга мувофиқ бўларди. Чунки, Қуръондан хабари бор инсон Шариатга мувофиқ турмуш кечиради, ёмонлик ва гуноҳ ишлардан узоқ бўлади.\nЗамира Истамова, 58 ёш, Ромитан тумани:\n– Қуръони каримни хатосиз, тажвид билан, хатосиз ўқиш, Аллоҳнинг розилиги учун ўқиб-ўрганиш мақсадида ушбу мактабга келдим. Ўтган 2 ой давр мобайнида муқаддас китобимизни бемалол ўқийдиган бўлдим. Юртимизда биз каби Ислом илмини ўрганмоқчи бўлганларга яратилган шарт-шароитлардан мамнунман. Билишимча, мавжуд ўқув юртлари аёллар орасида диний таълимга бўлган талабни қондира олмайди. Мамлакатнинг ҳар бир вилоят марказида битта мадрасани ташкил этиш мақсадга мувофиқ бўлар эди.\nКубай Бердиев, Самарқанд вилояти, Нарпай тумани:\n– Ёшим 61 да, Ислом илмини ўрганиш пайти келди деган қарорга келдим. Энди ёшларга ўрнак бўлишимиз керак. Шу сабабли Тошкент вилоятида ташкил этилган “Тажвид ва Қуръон курслари”га ўқишга кирдим. Бунинг учун 3 ойга 811 минг сўм пул тўладим. Зарур илмни ўрганиш учун бу катта миқдор эмас. Қуръон ўқишнинг ҳам ўз талаблари бор, уни шунчаки юзаки ўқиб бўлмайди. Асли касбим – педагог-спортчи, узоқ йиллар Туман маъориф бўлимида жисмоний тарбия фани методисти бўлиб ишлаганман.\n2018 йил 18 апрель куни Ўзбекистон Республикаси Президенти “Диний-маърифий соҳа фаолиятини тубдан такомиллаштириш чора-тадбирлари тўғрисида”ги фармонга имзо чеккан эди. Унда таъкидланишича, кўп асрлик миллий ва диний қадриятларимизни асраб-авайлаш, дунё илм-фани ва маданияти ривожига улкан ҳисса қўшган аждодларимизнинг бебаҳо меросини ўрганиш, унинг асосида ёшларни комил инсон этиб тарбиялаш жамиятда барқарор ижтимоий-маънавий муҳитни таъминлашнинг муҳим шартларидан бири ҳисобланади.\nМаълумот учун: Бир мунча вақт аввал UzAnalytics сайти “Ҳадис илми мактаби” фаолияти ташкил этилаётгани муносабати билан мақола эълон қилган эди. Унда мамлакатда ҳадис илмини янада ривожлантиришга старт берилгани, буюк муҳаддис Имом ал-Бухорий меросини ўрганиш ва кенг тарғиб қилиш орқали диний таълимни тўғри йўлга қўйиш вазифалари белгилангани, бу борада Ўзбекистон Республикаси Президентининг “Диний-маърифий соҳа фаолиятини тубдан такомиллаштириш чора-тадбирлари тўғрисида”ги Фармони ва Вазирлар Маҳкамасининг “Ҳадис илми мактаби фаолиятини ташкил этиш ва қўллаб-қувватлаш чора-тадбирлари тўғрисида”ги Қарори тафсилотлари ҳикоя қилинган эди.


Эрон аëллари кураш майдонида\n20 июн кунги намойиш чоғида юрагига отилган ўқдан нобуд бўлган Нидонинг сўнгги нигоҳи бугун аксар эронликлар учун норозиликка даъватга айланди.\nШанба куни Теҳрон марказида зўравонликка дўнган норозилик намойиши чоғида ҳаëтдан кўз юмган Нидо Эрон режимига қарши бошланган халқ исëнининг қудратли рамзига айланди.\nАйни пайтда¸ Нидонинг фожеали қисмати Эрон сиëсий ҳаëтида хотин-қизлар тутган муҳим ўринга ҳам эътибор қаратди.\nМиллионлаб эронликлар¸ айни пайтда қолган дунë Нидонинг видеокамера олдида жон беришини кўрди ва буни¸ балки абадийга ўз хотирасига муҳрлади. Мухолифат намойишлари қонга ботирилган 20 июн куни кўплар учун Нидо куни сифатида тарихга кирди.\nРасмийлар¸ Нидонинг ўлими янада кучлироқ норозилик тўлқинини туғдиришидан чўчиб¸ уни якшанба куни масжидда маросим ўтказилишига ҳам рухсат бермай¸ дафн эттирдилар.\n20 июн куни Теҳронда хавфсизлик кучлари томонидан ўлдирилган Нидо Оға Султоний ҳозирда дунë бўйлаб ўзига хос юлдузга айланди.\nНидо¸ ўз ватанида ўзгаришлар бўлиши учун жонини алмашди.\nАслида¸ у сиëсий ислоҳотлар талаби билан кейинги кунларда Теҳрон кўчаларига чиққан ўн минглаб¸ балки юз минглаб Эрон хотин-қизларининг бири¸ холос.\nСайловлардаги сохтакорликларга қарши норозиликка чиқиш талабини биринчилардан бўлиб ўртага қўйганлардан бири ҳам аëл – мамлакат собиқ президенти Акбар Ҳошимий Рафсанжонийнинг рафиқаси бўлди.\nБу аëлнинг 12 июн кунги сайловларда овоз бериб бўлиши билан қилган чақириғи видеоëзувга муҳрланиб¸ оддий эронликлар орасида қўлма-қўл бўлиб кетди.\nМухбир: Президентликка номзодлар тарафдорларига сайловнинг эртасига нима қилишни маслаҳат берган бўлардингиз?\nРафсанжонийнинг аëли: Агар сайлов давомида қаллобликка йўл қўйилса¸ уларни кўчаларга чиқишга чақирган бўлардим.\nҲозирча собиқ президент рафиқасининг 13 июндан бери давом этаëтган норозилик намойишларида бевосита қатнашган-қатнашмагани аëн эмас. Аммо унинг қизи Фаëзеҳ Ҳошимий намойишларда иштирок этди ва бунинг учун расмийлар томонидан қисқа муддатга ҳибсга ҳам олинди.\nБир ҳафтадан бери “Қани менинг овозим?” деган савол кўтариб¸ Теҳрон кўчаларини тўлдирган юз минглаб намойишчиларнинг аксари ҳам¸ яна хотин-қизлар бўлди.\nНамойишчилардан бири¸ 42 яшар уй бекаси Ясаман¸ Озодликка ҳозирда уйдан чиқмаëтгани ва ўзини ҳибсга олиш учун келишларини кутаëтганини айтади.\n- Улар намойишга чиққанларнинг барини бирма-бир олиб кетадилар¸ дер экан Ясаман¸ ўзининг бундай қисматдан қўрқмаслигини қўшиб қўяди.\nЭронлик аëллар намойишлар чоғида нафақат ўзларини ҳимоя қилдилар¸ балки ҳужумга учраган эркакларга ëрдамга ҳам келдилар.\nЯсаман ҳам¸ миллионлаб эронлик аëллар каби ислоҳотчи номзод деб аталаëтган собиқ бош вазир Мир Ҳусайн Мусавийга овоз берди. Айнан Мусавийнинг мамлакатга ўзгаришлар олиб келиш¸ хусусан хотин-қизларга кўпроқ ҳақ бериш аҳқдаги ваъдалари¸ аксар аëлларни ўзига тортди.\nИқтидордаги президент Маҳмуд Аҳмадийнажод ҳам айни нарсани ваъда қилганига қарамай¸ у эронлик аëлларни ўз ваъдаси самимийлигига ишонтира олмади.\nТеҳронлик хотин-қизлар ҳуқуқлари фаоли Насрин Сотудеҳнинг Озодликка айтишича¸ эронлик аëлларнинг Аҳмадийнажодга ишонмаслиги ортида жиддий сабаблар бор.\n- Аҳмадийнажод президентлик қилган кейинги тўрт йил давомида хотин-қизлар йиғинлари доимий тазйиқларга учради. Фаол хотин-қизларнинг аксари маҳкамага тортилди ва узоқ йиллик қамоқ жазоси билан рўпарў қўйилди. Айни пайтда¸ улар ўз фаоллиги учун доимий хўрлик¸ кўп ҳолларда калтак ва ҳужумларга учради¸ дейди Насрин хоним.\nАфтидан¸ Теҳрон режимининг хотин-қизларга кўрсатаëтган босими уларни заифлаштириш ëхуд қўрқитиш ўрнига¸ аëлларга янги куч ва шижоат бермоқда.\nНамойишлар чоғида Басиж қуролли тўдаси ва хавфсизлик кучларига қарши қўл кўтариб¸ улар билан даҳанаки жангга киришган аëллар акс этган видеоëзувлар¸ шундан дарак бермоқда.


Давлат тиббиёт муассалари ходимларининг маоши оширилди\n08:35 26 Август 2019\nФото:Министерство здравоохранения Узбекистана\n10:15 08.11.2018 Ҳавола олиш\nДавлат тиббиёт муассасалари ва фармацевтика ходимларининг маошлари, 2019 йилнинг май ойига қадар 38 %га оширилади.\nТОШКЕНТ, 8 ноя – Sputnik. Ўзбекистонда давлат тиббиёт муассасалари ва фармацевтика ходимларининг маошлари 1 декабрдан бошлаб оширилади. Бу ҳақида 7 ноябрь куни имзоланган президент қарорида айтиб ўтилган, ЎзА хабарига асосан.\n“Давлат тиббиёт муассасалари тиббиёт ва фармацевтика ходимларининг меҳнатига ҳақ тўлаш миқдорлари 2018 йил 1 декабрдан 1,2 баравар ва 2019 йил 1 апрелдан 1,15 баравар босқичма-босқич оширилсин”, - дейилган президент қарорида.\nУмумий ҳисоб-китоб қилганда, 2019 йилнинг 1 апрелидан бошлаб давлат тиббиёт муассасалари ва фармацевтика ходимларининг маоши бугунги кунга нисбатан +38 %га оширилади.\nКелажакда ушбу соҳа вакиллари маошлари бундан ҳам юқори бўлиши мумкин, чунки қарорда юқоридаги соҳалар ходимларининг маошлари “халқаро тажрибани ўрганиш асосида тубдан қайта кўриб чиқилади” дейилган. Хусусан, Соғлиқни сақлаш вазирлиги 2019 йилнинг 1 июлига қадар Вазирлар Маҳкамасига қуйидаги таклифларни киритиши керак:\nдавлат тиббиёт муассасалари ва фармацевтика ходимларининг лавозимига ва малакасига, кўрсатиладиган тиббий ёрдамнинг мураккаблик ва жавобгарлик даражаси, шунингдек, даволаш-профилактика муассасалари ихтисослигига қараб - базавий лавозим маошларини жорий этиш ҳақида;\nтиббиёт ходимлари фаолиятининг унумдорлигини замонавий усуллар ёрдамида баҳолаш, даволанган беморлар электрон статистикасини татбиқ этиш ва беморлар ўртасида сўровлар ўтказиш орқали жорий этиш ҳақида;\nалоҳида ўрнак кўрсатган врачларга, Тиббиёт ташкилотларини рағбатлантириш жамғармасидан тариф ставкасининг 100 фоизигача бўлган миқдорда ҳар ойлик шахсий устамалар белгилаш ҳақида.\nУндан ташқари президент қарорида 2020 йилдан бошлаб Тиббиёт ташкилотларини моддий рағбатлантириш ва ривожлантириш жамғармасини шакллантириш учун ажратиладиган маблағлар ҳажмлари босқичма-босқич оширилиш ҳақида айтиб ўтилган.\nПрезидентнинг “Давлат тиббиёт муассасалари ва соғлиқни сақлашни бошқариш органлари ходимларини моддий рағбатлантиришни кучайтириш чора-тадбирлари тўғрисида”га қарорининг тўлиқ матни билан қуйида танишишингиз мумкин.\nРамзан Қодировга Шавкат Мирзиёевнинг қимматбаҳо совғасини етказишди\nШавкат Мирзиёев Рамзан Қодировга Ўзбекистонда сақланаётган энг қадимий Қуръон нусхасини совға қилди.\nЎта оғир жиноятлар улуши ўсиб бормоқда - ИИВ\nЎзбекистон ички ишлар вазири қайси вилоятларда ўта оғир жиноятлар улуши ошаётганини хабар қилди.\nОммавий норозилик юз берган кўмир конининг 9 раҳбари ишдан олинди\nСурхондарёдаги “Шарғункўмир” АЖ раҳбарларидан 9 нафари ишдан ҳайдалди.\n17:51Рамзан Қодировга Шавкат Мирзиёевнинг қимматбаҳо совғасини етказишди\n15:59Ўта оғир жиноятлар улуши ўсиб бормоқда - ИИВ\n14:27Оммавий норозилик юз берган кўмир конининг 9 раҳбари ишдан олинди\n13:51Шаҳрам Ғиёсов навбатдаги рақибини 30 сонияда мағлуб қилди\n11:54Йўқолган Искандария - 3D видео\nСенатнинг 21-ялпи мажлиси қандай ўтди - фоторепортаж\nЎзбекистонда тест синовларининг якуний натижалари эълон қилинди\nЧеченистонда Европадаги энг катта масжид очилмоқда – трансляция якунланди\nКонор Макгрегор тарсаки учун кекса кишидан узр сўради\nЙўқолган Искандария - 3D видео


Браҳимий музокара учун Москвага боради\nСурия бўйича халқаро элчи Лаҳдор Браҳимий бугун Москвада Россия ташқи ишлар вазири Сергей Лавров билан музокара ўтказади.\nСурияда ҳукумат ва исёнчилар ўртасида Ҳайит кунлари ўт очмаслик тўғрисида келишувга эришилганига қарамасдан, бу мамлакатда байрам кунлари ҳам уруш тингани йўқ.\nМазкур сулҳ ташаббускори Браҳимий урушаётган томонлар ўртасида эришилган келишув ёрдамида ҳукумат ва исёнчилар ўртасида ишонч ўрнатилишига умид қилаётганини айтганди.\nБироқ бу мамлакатда зўравонлик ҳамон тинмаяпти. Якшанба куни, фаоллар маълумотларига кўра, Сурияда камида 110 киши ўлдирилган, бир кун аввал ҳам шунча киши нобуд бўлганди.\nҲукумат кучларининг самолётлари ўтган дам олиш кунлари исёнчиларни сиқиб чиқариш мақсадида Дамашқ шарқидаги аҳоли пунктларига ҳаводан зарба берганди.\nШунингдек, Ҳалаб, Дайр аз-Зора ва бошқа шаҳарларда ҳам жанглар боргани ҳақида маълумотлар бор.\nСурияда 19 ойдан буён давом этаётган тўқнашувлар чоғида, маълумотларга кўра, тақрибан 30 минг киши ҳалок бўлган.


Huquqburch.Uz - Нуронийларга ғамхўрлик қилиш барчамизнинг бурчимиз\nПрезидентимиз Ислом Каримовнинг 2014 йил 13 октябрдаги “1941-1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги фармони уруш ва меҳнат фахрийларини эъзозлаш йўлидаги эзгу ишларнинг яна бир ифодаси бўлди.\nЎзбекистон фахрийларни ижтимоий қўллаб-қувватлаш “Нуроний” жамғармаси марказий кенгаши раиси Эркин Боқибоев билан ЎзА мухбирининг суҳбати шулар ҳақида.\n– Мамлакатимизда барча соҳаларда жадал ўсиш суръатлари таъминланиб, аҳоли фаровонлиги муттасил ошиб бормоқда, – дейди Э.Боқибоев. – Бу Президентимиз Ислом Каримов томонидан халқимизнинг давлатчилик тарихи, миллий-диний қадриятлари ҳамда жаҳон тажрибасини ҳисобга олган ҳолда ишлаб чиқилган тараққиёт йўлимизнинг ҳаётбахш самараларидир.\nКучли ижтимоий сиёсат ана шу тараққиёт моделининг асосий йўналишларидан биридир. Мамлакатимизда нуроний отахон ва онахонлар, кўп болали, кам таъминланган оилалар, етим ва ногиронлар, пенсионерлар манфаатлари ҳар томонлама ҳимоя қилиниб, аниқ манзилли қўллаб-қувватланмоқда. Бу бозор муносабатларига асосланган ҳуқуқий демократик давлат, фуқаролик жамияти қуриш йўлида ижтимоий адолат ва барқарорликни сақлаш имконини бераётир.\nДавлатимиз раҳбарининг 2011 йил 30 майдаги “2011-2015 йилларда ёлғиз кексалар, пенсионер ва ногиронларни ижтимоий ҳимоя қилишни янада кучайтириш бўйича қўшимча чора-тадбирлар тўғрисида”ги қарори асосида аҳолининг ижтимоий ҳимояга муҳтож қатлами вакилларининг соғлигини тиклаши, маданий ҳордиқ чиқариши учун кенг имтиёзлар яратилмоқда. Президентимизнинг ҳар йили 9 май – Хотира ва қадрлаш куни арафасида Иккинчи жаҳон уруши қатнашчиларини рағбатлантириш тўғрисидаги фармонларига мувофиқ уруш қатнашчилари ва ногиронларига пул мукофотлари тантанали равишда топширилаётир.\nУруш қатнашчилари ва меҳнат фронти фахрийларини жалб этган ҳолда кенг жамоатчилик вакиллари иштирокида одамларнинг қалби ва онгига етиб борадиган, уларнинг руҳи ва кайфиятини кўтарадиган турли байрам тадбирлари, учрашувлар ташкил этилмоқда. Бу каби тадбирлар инсон шаъни, қадр-қимматини улуғлаш жамиятимизнинг барча соҳаларини модернизация қилиш ва янгилаш борасида амалга оширилаётган кенг кўламли демократик ислоҳотларнинг бош ғояси, асосий мақсадига айланганидан далолатидир.\n– Президентимизнинг шу йил 13 октябрда имзоланган “1941-1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги фармони ижроси бўйича қандай ишлар амалга оширилади?\n– Иккинчи жаҳон уруши арафасида юртимизда 6,5 миллионга яқин аҳоли яшаган бўлса, шундан 1,5 миллиони урушда иштирок этган. Яъни, ёш гўдак ва болаларни, қария ва аёлларни ҳисобга олмаганда халқимизнинг салкам 50 фоизи жанг майдонларида қатнашган. Яна миллионлаб инсонлар фронт ортида машаққатли меҳнат қилган.\nДавлатимиз раҳбарининг фармони уруш қатнашчилари ва меҳнат фронти фахрийларини кучли ижтимоий ҳимоялаш, уларнинг соғлигини мустаҳкамлаш учун қулай шарт-шароитлар яратиш борасидаги чора-тадбирларни янада кучайтиришга хизмат қилади.\nФармонга биноан 2015 йилдан бошлаб 1941-1945 йиллардаги уруш ва меҳнат фронти фахрийлари йилига бир марта ўзлари учун мақбул муддатларда Ўзбекистон Республикаси Меҳнат ва аҳолини ижтимоий муҳофаза қилиш вазирлиги, Ўзбекистон Касаба уюшмалари федерацияси кенгаши ҳамда республика давлат ва хўжалик бошқаруви органларининг санаторий-соғломлаштириш муассасаларида бепул соғломлаштирилади.\nАйни пайтда “Нуроний” жамғармаси томонидан мутасадди ташкилотлар билан ҳамкорликда мазкур фармон ижросини таъминлаш бўйича изчил ишлар амалга оширилаётир.\nТегишли идоралар билан ҳамкорликда юртимизнинг турли ҳудудларида истиқомат қилаётган уруш қатнашчилари ва фронт ортида меҳнат қилган юртдошларимизнинг аниқ рўйхати шакллантирилди. Қишлоқ врачлик пунктлари ва оилавий поликлиникаларда уларни тиббий кўрикдан ўтказиш бўйича тайёргарлик кўрилмоқда.\nШу билан бирга, Ўзбекистон Касаба уюшмалари федерацияси кенгаши ҳамда давлат ва хўжалик бошқаруви органларига қарашли 43 санаторий-соғломлаштириш муассасаси рўйхати тузилиб, уларнинг моддий-техник базасини янада мустаҳкамлаш, уруш ва меҳнат фахрийларининг бекаму кўст соғломлаштирилишини таъминлаш учун зарур шарт-шароитлар яратилмоқда.\nАмалга оширилаётган барча ишлар бугунги тинч-осуда ҳаётимиз учун жасорат ва матонат кўрсатган инсонларга юксак ҳурмат ва эътибор намунасидир. Зеро, Президентимиз таъкидлаганидек, уларнинг умри ғанимат эканини унутмаслик, фахрийларга эътибор ва ғамхўрлик кўрсатиш, оғирини енгил қилиш, қадрлаш ва эъзозлаш барчамиз учун ҳам қарз, ҳам фарздир.


Миграция эксперти: Мигрантлар Россиядаги вазиятни сергаклик билан кузатмоқда\n04 июл 2022, Тошкент вақти: 08:41\nПрофессор С.Н.Абашин Россиянинг миграция масалалари бўйича энг йирик мутахассисларидан бири.\nРоссиянинг Украинага тажовузи боис жорий қилинган санкциялар манзарасида меҳнат муҳожирларининг Россиядан оммавий равишда чиқиб кетиши кутилганди. Биринчи ҳафталарда рус рублининг кескин қадрсизланиши айрим мигрантларни Россияни тарк этишга ундаган эса-да, ҳозирга келиб катта сондаги меҳнат муҳожирларининг чиқиб кетиши кузатилмаяпти.\nУкраинадаги уруш рус жамоатчилиги эътиборини мигрантлар муаммосидан чалғитган, миллатчи рус сиёсатчиларининг аксилмуҳожир оҳангидаги баёнотлари ҳам аввалгидек бот-бот янграётгани йўқ. Рус матбуотида мавжуд муаммоларда мигрантларни айбдор қилувчи чиқишлар камайгани кузатилади.\nМосквадаги Олий иқтисодиёт мактабининг Демография институти эълон қилган ҳисоботга кўра, 2022 йилда Россияда меҳнат қилаётган муҳожирлар сони камаймаган.\nКелтирилган рақамлардан 2022 йилнинг май ойига келиб Россияда мигрантлар сони қарийб 6 миллион киши экани, ўтган 2021 йилда бу кўрсаткич 5 млн 660 мингни ташкил этганини кўриш мумкин. Тадқиқотчилар Россияда қолаётган муҳожирларнинг 91 фоизини МДҲ, хусусан Ўзбекистон, Тожикистон ва Қирғизистондан келганлар ташкил этганини қайд этишган.\nРоссияда меҳнат мигрантлари умумий сонининг камайиши 2019 йилда коронавирус пандемиясидан кейин бошланганди.\nБироқ социологларга кўра, бошқа мамлакатлардан келаётган хорижликларнинг камайиши манзарасида ўтган бир йилда ўзбекистонлик мигрантлар сони 37% , тожикистонликлар 56% ва қирғизистонлик мигрантлар сони 9 фоизга ошган.\nШу йил февралида Россиянинг Украинага бостириб кириши ортидан кўплаб миграция мутахассислари меҳнат муҳожирлари сонининг кескин камайишини башорат қилганди. Ўзбекистон ҳукумати ҳатто мигрантларнинг оммавий ортга қайтиши масаласини муҳокама қилган ва президент Мирзиёев уларга хусусан, қурилиш секторида иш ўринлари яратиш ҳақида ҳукуматга топшириқ берган.\nАммо рақамлар бошқа натижаларни кўрсатмоқда.\nХўш, мигрантлар нега қайтмади? Қандай омиллар уларни Россияда қолиш ундамоқда?\nОзодлик бу ва бошқа саволларни йирик миграция эксперти, Санкт-Петербургдаги Европа университети Антропология факультети профессори Сергей Абашинга берди.\n- Россияда меҳнат мигрантлари билан боғлиқ умумий вазият ҳақида қандай фикрдасиз?\n- Пандемия даври қийинчиликларидан сўнг аҳвол энди ўнгланиб келаётганди. 2022 йил бошидаги воқеалар Россияда миграция учун янгича воқеликни вужудга келтирди: кўплаб корхоналар ёпилди, иқтисодиётнинг айрим тармоқларида инқирозли вазият пайдо бўлди, орада рубл курси қулади. Мигрантлар муҳитида безовталик бошланди, улар уйга қайтсакми, йўқми, дея тараддудланиб қолишди. Аммо, кўряпмизки, Россияни оммавий тарк этиш кузатилмаяпти. Чунки Россия, ҳарқалай, катта мамлакат, ишчи кучига эҳтиёж бор, мигрантлар эса жуда ҳаракатчан тоифа – улар иш ўринлари ва иш ҳақига қараб бир соҳадан бошқасига ўтиб кетишмоқда.\nИккинчи омил шуки, рубл курси “эпақага келди”, ҳатто февралдаги ҳолатига кўра анча мустаҳкамланди ҳам. Натижада мигрантларнинг даромади кўпайиб, Марказий Осиё республикаларига пул ўтказмалари ҳажми ошганини эшитяпмиз. Лекин инқироз хавфи аригани йўқ, кузга бориб санкциялар таъсири тўлиқ сезилади, деган хавотирлар бор. Мигрантлар вазиятни сергаклик билан кузатиб туришибди.\n-Сизнинг-ча, “махсус амалиёт” мигрантлар ҳаётида нақадар акс этди? Россия ҳукумати ҳарбий ҳаракатлар бошланганидан сўнг мигрантларга 20 кунгача расмий рўйхатдан ўтмасдан юриш ва шунга ўхшаш кичик эркинликлар берган эди...\n- Бунақа майда имтиёзлар миграцияга дерли ҳеч қанақа таъсир этгани йўқ. Аммо муносабат ўзгаргани рост: “махсус амалиёт”дан олдин миграция масаласи Хавфсизлик кенгаши ваколатига берилган, бу борада қаттиқроқ сиёсат юритилиши кутилаётганди. Бироқ Украинадаги воқеалар бу режаларни кун тартибидан олиб ташлади, ҳозирда меҳнат мигрантлари Россия жамияти, сиёсатчилари, ОАВлари учун бош мавзу эмас.\nХалқаро меҳнат ташкилоти: Россияга қарши санкциялар марказий осиёлик мигрантлар ҳаётида ҳам кескин акс этди\n- Россия кўплаб чет эл ширкатлари мамлакатни тарк этиши натижасида ишсиз қолган фуқароларини ҳозирда асосан, меҳнат мигрантлари эгаллаб турган соҳалар ҳисобига банд қиладиган вазият вужудга келиши мумкинми?\n- Россияда вазият қанақа бўлишидан қатъий назар мигрантлар ёппасига мамлакатдан чиқиб кетишмайди, бу ерда иш ҳақи Марказий Осиё республикаларига қиёсан барибир юқори бўлиб қолади. Тўғри, рубл курси тушиб кетса, иқтисодий вазият оғирлашса, меҳнат мигрантлари сони камайиши мумкин, албатта. Аммо улар оммавий кетишига ишонмайман. Дейлик, мигрантларнинг кўпчилиги бошқа мамлакатларга ўтиб кетса ёки ватанига қайтса, бу Россия учун жиддий муаммога айланади. Муаммонинг, назаримда учта ечими мавжуд.\nБиринчиси – ишчи кучини Россия фуқаролари ҳисобига таъминлаш. Аммо россияликлар бугун мигрантлар бажариб келаётган ишларда ишлаши учун уларнинг турмуш даражаси кескин тушиб кетиши керак. Қолаверса, Россияда аҳоли ва шунга яраша ишчи кучи камайиб боряпти.\nИккинчиси – Украинадан келган “қочқинлар”ни жалб қилиш.\nУчинчиси – бошқа мамлакатлардан меҳнат миграциясини йўлга қўйиш. Яқинда Россия мулозимларидан бири “биз шу пайтгача Россия учун меҳнат ресурслари манбаи сифатида кўрилмаган айрим мамлакатлар, чунончи, Ҳиндистондан ишчи кучини жалб этиш имкониятларини кўриб чиқяпмиз”, деб айтган эди.\n- Одатда меҳнат мигрантларининг аксари сиёсатдан йироқ. Россиянинг Украинага қарши уруши уларнинг қарашларига қандай таъсир қилган, деб ўйлайсиз?\n- Менимча, мигрантларнинг аксари барибир сиёсатдан узоқлигича қолади. Чунки улар сиёсат билан шуғулланаман, деб эмас, ишлаб пул топаман, деб келишади Россияга. Сиёсий фаоллик улар учун катта хатар туғдиради. Чунки деярли ҳар бирининг ҳужжатлар билан боғлиқ муаммолари бор. Қолаверса, улар ҳамиша давлат институтлари, полиция ва жамиятнинг маъмурий ва ксенофобик босими остида бўладилар.\nТўғри, меҳнат мигрантлари орасида ўқимишли, фаол фуқаролик позициясига эга одамлар ҳам бор. Улар сиёсий мавзуларда фикр билдиришлари, ҳатто сиёсий чиқишларда иштирок этишлари мумкин. Лекин, юқорида айтганимдек, мутлақо кўпчилиги Россиядаги сиёсий жараёнлардан ўзини четга олишда давом этади.\n- Россия халқаро майдонда яккаланиб қолганидан сўнг ҳукумат вакиллари ва сиёсатшуносларнинг мигрантларга нисбатан риторикаси ўзгардими?\n- Риторика ўзгаради, деган умид бор. Лекин айни пайтда бутун сиёсий элитанинг диққат-эътибори Украинадаги воқеалар билан боғлиқ вазиятга қаратилган, мигрантлар мавзуси эса иккинчи, учинчи планга тушиб кетди. Бу мавзу жамиятда мутлақо муҳокама қилинмаяпти, яқин-орада бирон жиддий баёнот бўлганини эслолмайман. Миграция масаласида ҳукумат муносабатини ифодалаб турадиган спикерлардан бири – Жириновский оламдан ўтди, сўнгги воқеалар эса мавзуни сиёсий майдондан суриб ташлади.\nАйни чоғда расмийларнинг, полициянинг, аҳолининг меҳнат мигрантларига муносабатида ҳам ўзгариш йўқ. Ва буни тушуниш мумкин: Россия жамиятида маркази осиёлик меҳнат мигрантларига нисбатан ўта ксенофобик қараш мавжудки, вазият бирданига 180 даражага ўзгариши амримаҳол.\nПрофессор С.Абашин 7 йиллик танаффусдан кейин Тошкентда. 06/22/2022\nСергей Абашин - 1987 йилда Москва давлат университетининг тарих факультети, этнография бўлимини тамомлаган.\n1990 йилда СССР ФА Этнография инститьтининг Ўрта Осиё ихтисослиги бўйича аспирантурасини тамомлаган ва илмий ходим лавозимига қабул қилинган, Ўзбекистон, Тожикистон ва Қирғизистонда тадқиқотлар билан шуғулланган.\n1997 йилда “Замонавий ўзбек қишлоғида ижтимоий муносабатлар: Фарғона водийси материаллари асосида” мавзусида тарих фанлари бўйича номзодлик диссертациясини ҳимоя қилган.\n2008 йилда “Ўрта Осиёда этнографик билимлар ва миллий қурилиш: XIX – XXI аср бошларидаги сартлар муаммоси” мавзусида тарих фанлари доктори номзодлик диссертациясини ҳимоя қилган.\n2009 йилда Саппородаги (Япония) Хоккайдо университетида хорижлик ходим сифатида ишлаган. 2013 йилдан Сергей Абашин Санкт-Петербургдаги Европа университетининг профессори. Асосий тадқиқот мавзуси - миграция масалалари.\nЎзбекистонга киритилмасдан келинган Сергей Абашин 2022 йилнинг 22 июнида ниҳоят Ўзбекистонга борди. 2015 йилнинг 29 августида тарихчи олим Тошкент аэропортидан Москвага сабаби тушунтирилмасдан қайтариб юборилганди.


Бухорода ўз фарзандларини моддий таъминлашдан бўйин товлаган ота 3 ойга озодликдан маҳрум этилди\n08:23 / 21.12.2020\nМажбурий ижро бюроси Ромитан тумани бўлими иш юритувида фуқаролик ишлари бўйича Ромитан туманлараро судининг 2017 йил 28 сентябрдаги қарздор С.А.дан ундирувчи Д.М. фойдасига вояга етмаган фарзандларининг таъминоти учун ҳар ойда иш ҳақи ва бошқа даромадларининг 1/3 қисми миқдорида алимент ундириш тўғрисида ижро ҳужжати мавжуд, деб хабар берди Бухоро вилояти ИИБ ахборот хизмати.\nҚарздор С.А. вояга етмаган фарзандларини моддий таъминлашдан бўйин товлаб, алимент маблағларини икки ойдан ортиқ муддат мобайнида тўламаганлиги сабабли Ромитан туман маъмурий судининг 2020 йил 19 февралдаги қарорига асосан Маъмурий жавобгарлик тўғрисидаги кодекснинг 474-моддаси билан унга нисбатан 5 сутка маъмурий қамоқ жазоси тайинланган.\nҚарздор С.А. маъмурий қамоқ жазоси қўлланилганидан кейин ҳам, ўзига тегишли хулоса чиқармасдан 6 ойдан ортиқ муддатда 22,0 млн. сўм алимент пулларини тўлашдан қасддан бўйин товлаб келган.\nМазкур ҳолат юзасидан унга нисбатан Ромитан тумани ички ишлар бўлими томонидан Жиноят кодексининг 122-моддаси 1-қисми билан жиноят иши қўзғатилиб, дастлабки тергов ҳаракатлари олиб борилган ва айблов хулосаси билан жиноят иши судга юборилди.\nЖиноят ишлари бўйича Ромитан туман судининг 2020 йил 25 ноябрдаги ҳукми билан С.А. Жиноят кодексининг 122-моддаси 1-қисми билан айбли деб топилиб, унга нисбатан 3 ой муддатга озодликдан маҳрум этиш жазоси тайинланди.\n14:56 / 13.01.2021\nТахтакўпирлик ота қизларига уй совға қилди ва алимент масаласига нуқта қўйди\n14:11 / 09.12.2020\nТанзила Норбоева раҳбарлигида алимент тайинлаш ва тўлаш тизимини такомиллаштириш масалалари муҳокама қилинди\n19:19 / 02.12.2020\nАлимент пулларини ҳисоблаш ва тўлаш устидан автоматлаштирилган назорат тизими йўлга қўйилади


GABT.UZ > Театр афишаси > Репертуар > "Томирис", У.Мусаев\nЯ.Илёсовнинг «Доғли ўлим» қиссаси асосида П.Узоқов либреттоси\nЎзбекистон халқ артисти Иброҳим Юсупов хореографияси\nМусиқий раҳбар ва дирижёр – Ўзбекистонда хизмат кўрсатган санъат арбоби, профессор Фазлиддин ЁҚУБЖОНОВ\nДирижёр – Содиқ ҒОИБОВ\nБалетмейстер – Ўзбекистонда хизмат кўрсатган артист, Қорақалпоғистон халқ артисти Замир НУРИМБЕТОВ\nСпектакль давомийлиги 2 соат 20 дақиқа\nА.Навоий номидаги ДАКТ саҳнасида илк маротаба 1984 йилда намойиш этилган.\nА.Навоий номидаги ДАКТ саҳнасида охирги марта 2016 йил 24 февралда қўйилган.\n4 март Жума 18:00 Посмотреть состав\nСостав на спектакль 4 , Жума, 18:00\nҚабила ўз йўлбошчисини дафн этмоқда. Ўзига тўқ сак Фрада ва йўлбошчининг рафиқаси Тўмарис тахтни эгаллаш учун талабгорлар. Ўз тарафдорлари кўмагида Фрада Тўмарис билан баҳсга киришади, бироқ халқ Тўмарис малика бўлишини истайди. Аёвсиз олишувда Тўмарис Фрадани енгади. Сак халқи уни ўз ҳукмдори деб эълон қилади.\nФорс шоҳи Кайхусрав ўзининг ёзги қароргоҳида дам олмоқда. Ўз халқини сотган Фрада шоҳга унинг сатрапликларидан бири мустақиллик эълон қилгани хабарини етказади. Жаҳон ҳукмдори ғазаб отига минади. У шу заҳотиёқ қўзғолон кўтарган қабила томон юриш қилишга тайёр. Бироқ Фрада шоҳга саклар маликасининг гўзаллиги ҳақида сўзлаб беради ва “шаҳаншоҳ”, ҳали Тўмарисни кўрмаган бўлса-да, унга мафтун бўлади. Коҳинлар низони тинч йўл билан ҳал қилишни таклиф этадилар. Кайхусрав сак маликасига Фрада раҳбарлигидаги катта элчилар гуруҳини жўнатади. Улар Тўмарисга қимматбаҳо инъомларни ва форс шоҳига хотин бўлиш таклифи белгиси сифатида тожни тақдим этиши лозим эди.\nСпаргапа пайдо бўлади. Уни йигит-қизлар ўраб олишади, Спаргапанинг маҳбубаси Райяда ҳам улар орасида. Райяда Спаргапани шўх-шодон рақсга ундайди, бироқ Тўмарис уларни тўхтатади. Спаргапа Тўмарисни Райяда билан таништиради. Малика ўғли ва келинига оқ фотиҳа беради. Спаргапа ва Райяданинг тўйи авжига чиққан. Тўмарис бахтдан масрур. Кутилмаганда форс элчиларининг кириб келиши шод-хуррамликни бўлиб қўяди, элчилар орасида Фрада ҳам бор эди. У маликага “шаҳаншоҳ” билан бир ёстиққа бош қўйиш таклифини маълум қилади ва шоҳнинг совғасини – олтин тожни топширмоқчи бўлади. Бир-бирига зид ҳис-туйғулар Тўмарисга тинчлик бермайди: унга «шаҳаншоҳ»нинг рафиқаси бўлиш истаги ёқимли туюлади, бироқ у тожни қабул қилиш ўз халқини сотиш ва уни шафқатсиз Кайхусравнинг қарамлигига топшириш билан баробар эканини, рад этиш эса урушни келтириб чиқаришини ҳам тушунади. Тўмарис ўз халқи эркинлигини ўйлаб уруш йўлини танлайди.\nКайхусрав Тўмариснинг жавобини кутади. Элчилар қайтиб келишади, Фрада Кайхусравга саклар маликаси рад этган тожни қайтаради. Ғазаби тўлиб-тошган Кайхусрав Фрадани шафқатсиз жазолайди ва кечиктириб бўлмас қарор чиқаради – саклар қабиласи томон уруш очиш ва унинг мағрур маликаси Тўмарисни куч билан бўйсундиришга аҳд қилади. Аскарлар Кайхусравга қилич – уруш тимсолини тантанали равишда топширадилар.\nРайяда ва Спаргапа ёлғиз. Ўзлари билан ўзлари бўлиб, форс қўшинларининг илғор қисмига дуч келишади ва асирга олинадилар. Форс шоҳи ғолиблик нашидасини суради: энди тақдирнинг ўзи сак маликасини унинг қўлига топширмоқда. Кайхусрав Райядага Спаргапанинг кўкрагидан юлиб олинган тумор – унинг онаси берган совғани тақдим этади ва қиздан буни Тўмарисга элтиб беришни сўрайди. Сак қабиласининг мерган қизлари бостириб киришади ва қонли жанг бошланади. Жанг Тўмариснинг пайдо бўлиши билан бир зум тўхтайди. Кайхусрав унинг оёқлари остига асирга олинган Спаргапани келтириб ташлайди. Тўмарис икки ўт орасида қолади, у ўғлини фақат Кайхусравга тобелиги эвазигагина қутқариши мумкин эди. Бироқ Спаргапа ўз тақдирини ўзи ҳал этади – ханжарни олиб, ўз жонига қасд қилади. Онаси чексиз ғам-қайғуга ботади. Бироқ қотилга нисбатан нафрат туйғуси Тўмарисни куч-ғайратга тўлдиради. У Кайхусрав билан олишувга мардона киришади ва аёвсиз курашда енгилган «шаҳаншоҳ» Тўмариснинг оёғи остида йиқилади.\nОлтинчи кўриниш (эпилог)\nЯнги кун тонги. Тўмарис кўтарилиб келаётган қуёш нурлари остида мағрур турибди. Мағлуб форс аскарлари унинг қаршисида тиз чўкишган. Тўмарис уларнинг боши узра қилични – уруш тимсолини синдиради. Сак халқи янги, тинч ва осуда кун кириб келганини шарафлайди!\nШарҳлар - "Томирис"


Нотр Дам ибодатхонасига ўт кетишига таъмирлаш...\nНотр Дам ибодатхонаси ёниб кетиши билан боғлиқ бошқа тафсилотлар маълум бўлмоқда. Полиция томонидан хабар қилинишича, ёнғин келиб чиқишига қисқа туташув сабаб бўлиши мумкин.\nҲозирча соборни тўлиқ кўздан кечириш учун хавфсизлик нуқтаи назаридан имкон бўлмаяпти. Полиция томонидан таъмирлаш ишларида қатнашган усталар ва собор хизматчилари тергови давом этмоқда.\nБинонинг заифлашиб қолган деворларини мустаҳкамлаш учун ёғоч ишлатилган бўлган. Қисқа туташув натижасида ёнғин келиб чиққани таҳмин қилинмоқда. Бироз вақт муқаддам ўт кетишига таъмирлаш ишлари сабаб бўлгани айтилаётган эди. Собор атрофида 100 метр баландликда таъмирлаш нарвонлари ўрнатилган бўлган.\nПариж шаҳри прокурори Реми Эйтц Нотр Дам ибодатхонасига атайлаб ўт қўйилгани борасида ҳеч қандай асос йўқлигини бир неча бор такрорлаган. Эслатиб ўтамиз, собор 15 апрелда ёниб кетган эди. Ёнғин натижасида томнинг катта қисми ва минора ёниб кетган. Фақат 16 апрел тонгида ўт ўчирувчилар оловни тўлиқ ўчиришга муваффақ бўлишди.\nТурли баҳолашларга кўра Нотр Дам ибодатхонасини қайта тиклашга 10 йилгача вақт кетиши мумкин. Франция президенти Эммануэл Макрон эса соборни 5 йил давомида қайта тиклашга ваъда берган эди.\nХориж 17/04, 10:21\nФранция президенти Нотр-Дамни тиклашга қанча вақт кетишини айтди


Таэквондо ITF бўйича Ўзбекистон Кубоги ўтказилди\n10 декабрь, 2018, 16:29\nТеглар:Яккакурашлар | Sports.uz\nЎзбекистон Жисмоний тарбия ва спорт вазирлиги матбуот хизматидан хабар берига кўра,\nТошкент шаҳри Юнусобод туманида жойлашган "Ўзбекистон" спорт мажмуасида ёшлар, ўсмирлар ва катталар ўртасида таэквондо ITF бўйича Ўзбекистон Кубоги мусобақаси бўлиб ўтди.\nУшбу мусобақада юртимизнинг 12 та вилоятидан 700 дан ортиқ спортчилар иштирок этиб, жами 424 медаллар жамланмаси учун баҳслашишди.\nЎзбекистон Кубоги мусобақасида Халқаро таэквондо ITF федерацияси президенти, Бутун жаҳон якка курашлар ва жанг саънати IMGC президенти профессор Ри Ёнг Сон ҳамда Халқаро таэквондо ITFфедерацияси Бош котиби Ким Сунг Ҳва иштирок этишди.\nХалқаро таэквондо ITF федерацияси раҳбарлари юртимизда мазкур спорт турининг қай даражада ривожланганлиги, юртимизда спорт билан шуғулланиш учун яратилган шарт-шароитлар билан танишдилар.\nЮқори мартабали меҳмонлар учун Жисмоний тарбия ва спорт вазирлиги раҳбарияти билан учрашув ташкил этилиб, юртимизда 2019-2020 йилларда таэквондо ITF бўйича жаҳон чемпионати ва жаҳон кубоги каби нуфузли мусобақаларни ташкил қилиш юзасидан музокаралар ўтказилди.\nМусобақанинг якуний натижаларга кўра умумжамоа ҳисобида биринчи ўринни Тошкент шаҳри, иккинчи ўринни Бухоро вилояти, учинчи ўринни Тошкент вилояти жамоаси қўлга киритган бўлса, тўртинчи ўрин Самарқанд ва Сирдарё вилояти спортчиларига насиб этди.\n"UFC" жангчиси Полиана Вианага талончи йигит ташланди\nСамарқандлик самбочиларга ҳеч ким тенг кела олмади\nЖонни Уокер рақибини биринчи раундда қулатди


“Лукашенконинг гапи очиқ шантаж, у аввал ўзини ва Беларусни эплаб олсин” – Сиёсатшунос профессор билан суҳбат | Qalampir.uz\n“Лукашенконинг гапи очиқ шантаж, у аввал ўзини ва Беларусни эплаб олсин” – Сиёсатшунос профессор билан суҳбат\nИнтервью\t12 Январь 19:14 14991\nЛукашенко ҳокимиятга тирмашиб олган – Карим Баҳриев\nЛукашенко ким? Беларусь фуқароси! Ўз вақтида ўзининг икки муддатдан ортиқ Президент бўлмаслигини прогноз қилган Лукашенко мана 28 йилдирки Ҳукуматга тирмашиб, уни қўлдан бермай келяпти. 2020 йилда ўтган Президент сайлови Беларуснинг бошига қандай кулфатлар олиб келганини унутганимизча йўқ. Камига Европа Беларусга санкциялар қўллашда давом этмоқда. Лукашенко эса ҳар қайси йўл билан ўз ҳукуматининг қонунийлигини исботлаш учун тер тўкяпти. Мамлакат тўла муаммо, одамлар яшаш шароитидан нолиб турган бир пайтда Лукашенкога Беларусь қолиб, бошқа давлатлар учун ғам чекишни ким қўйибди, дерсиз. Йўқ, у қаҳрамон, замонамиз қаҳрамони, доҳийси. Ҳеч кимда йўқ маълумотлар унда бор, ҳатто, Ўзбекистоннинг бошига нима келишини ҳам у билади. Фақат Беларусникини билмайди, холос. Билганда, сайлов вақти шунча намойишлар бўлиб, у бир неча ойгача давом этармиди?\nБугун Алексадр Лукашенконинг айтганлари ҳар бир ўзбекистонликка найзадек санчилгани бор гап. Бу орада халқ давлат ва унинг бошқаруви атрофида бирлашди. Ўз фикрини айтишга, ўзи учун ўзи қарор қабул қилишга қодир миллат бўлганини исботламоқда. Хўш, Лукашенконинг айтганлари зиёлилар орасида қандай акс-садо берди. Сиёсатшунослар нима дейди? QALAMPIR.UZ’нинг галдаги суҳбатдоши Тошкент давлат шарқшунослик университети профессори, сиёсатшунослик фанлари доктори Сайфиддин Жўраев.\nВидеоинтервьюни ҳозироқ юқоридаги видеоплеерда ёки QALAMPIR.UZ’нинг YouTube’даги саҳифасида томоша қилишингиз мумкин.\nҚамариддин Шайхов, QALAMPIR.UZ раҳбари: — Одатда, маҳаллада, кўча-кўйда бўладими? Кўчадан бир гап эшитиб, одамлар ўртасидаги мулоқотдан бир илмоғини уйга келтириб айтсак, "Олдин гапга қара, кейин гапни гапирган одамга қара", деган гапни кўп айтишар эди. Бугун бутун Ўзбекистон аҳли Беларусь фуқароси Александр Лукашенконинг айтган фикрларига қарши жипслашиб, мамлакат, унинг сиёсий жараёнини юритиш қанчалик оғир эканини кўриб туришибди. Умуман олганда, мана шу фикрларга сиз қандай қарайсиз? Лукашенко бу фикрларни айтишга қодир маънавий ҳақли раҳбармиди?\nСайфиддин Жўраев, профессор, сиёсатшунослик фанлари доктори: — Ҳақиқатан ҳам асосли фикрларни келтирдингиз. Бугунги кунда халқаро миқёсда шу фикр жуда кўп муҳокама қилинмоқда. Лекин муҳокамаларда берилаётган баҳоларда бир нарсага эътибор берилмоқда. Лукашенко бир давлатнинг раҳбари, сиёсатчи ва анча вақтдан буён давлатни бошқариб келади. У бирон бир мамлакатга нисбатан фикр билдиришга ҳақли ва бунга қодир ҳам. Лекин масаланинг иккинчи томони ҳам бор. Лукашенконинг давлат раҳбари, сиёсатчи сифатида Ўзбекистонга нисбатан фикр билдиришга маънавий, сиёсий жиҳатдан қанчалик ҳаққи бор эди? Маънавий жиҳатдан олиб қарасак, бир халқнинг маънавияти, тарихи ёки унинг амалга ошираётган ишларига нисбатан бу фикрни билдириши ўринсиз. Сабаби, у бизнинг маданиятимизни билмайди ҳам, тушунмайди ҳам.\nҚ.Ш.: — Керак бўлса, у халқнинг кайфияти билан ҳам ҳисоблашиши керак эди.\nС.Ж.: — У халқнинг кайфияти қандай ва у нима асосида шакланишини билмайди. Демак, бунга унинг маънавий ҳаққи йўқ. Иккинчидан, сиёсий жиҳатдан олиб қараймиз. Унинг ўша фикрни айтиб турган минбарига қарайлик. Катта бир халқаро ташкилотнинг минбаридан туриб, Ўзбекистонга нисбатан маълум даражада қитмирлик қилиб, жамоатчиликнинг фикрига салбий таъсир қилиш учун "Ўзбекистон ҳам эҳтиёт бўлиши керак", деб гапирди.\nҚ.Ш.: — Бу огоҳлантиришми?\nС.Ж.: — Бу ҳолатни огоҳлантиришдан ҳам кўра, маълум бир маънода шантаж ҳам дейишимиз мумкин. Қачонки, шу воқеа бизда бўлаётган бўлса, огоҳлантириши мумкин эди. Лекин бизда бундай ҳолат йўқ. У сиёсий раҳбар сифатида иккинчи бир давлатнинг маълум даражада ички ишларига ҳам аралашди. Мутахассис сифатида шуни айтишим мумкинки, бу дипломатик ҳаётда жуда кам кузатиладиган ҳолат. Чунки, Ўзбекистон бу ташкилотга аъзо эмас. Ўзбекистон ташкилотга аъзо бўлганида, ёки тўғридан тўғри алоқада бўлганида, ёки воқеаларда бевосита иштирок этаётган бўлса ҳам маълум даражада бу фикрга эътибор бериш мумкин эди. Лекин сиёсий нуқтаи назардан биз аъзо бўлмаган ташкилот йиғилишида Лукашенконинг Ўзбекистонга нисбатан шундай фикр билдириши нафақат асоссиз, балки масъулиятсизлик ҳамдир. Уни миллион одамлар олдида яширин мақсадини айтган ёки кимнингдир фикри асосида шундай гапирган, дейишимиз мумкин. Яна бир нарсани айтишимиз мумкин. У деярли 30 йилдан буён давлатни бошқармоқда. Эҳтимол, у давлатни бошқариш даражасида фикрлайдиган, фикрлар, ғоялар бера оладиган даражага келмай қолган бўлиши ҳам мумкин.\nАввало, биз мустақил, суверен давлат сифатида кейинги 30 йилдаги ривожланиш натижасида халқаро муносабатларнинг субъектига айландик. Яъни ҳамма давлат барча соҳада олиб бораётган ислоҳотларимиз, ҳарбий қудратимиз билан ҳисоблашишган ҳолда биз билан мулоқотга киришади. Бу жуда катта масъулият ва бир вақтнинг ўзида олдимизга катта вазифаларни қўяди. Шу нуқтаи назардан қарайдиган бўлсак, Лукашенко жаноблари ҳарбий ташкилот минбаридан гапирди. Маълум даражада шу ҳарбий ташкилотга Ўзбекистонни ҳам чақиргандек туюляпти. Лекин, Лукашенко жаноблари шуни билишлари керакки, биз ўзимиздаги ҳарбий қурилиш соҳасида ҳам жуда катта ютуқларга эгамиз. Давлатимизда нафақат бугунги кунда, балки тарихида ҳам ҳарбий қурилиш даражаси катта бўлган.\nҚ.Ш.: — Энг муҳими Ўзбекистон ҳарбий салоҳият нуқтаи назаридан дунё рейтингида турли ташкилотларга аъзо асосий мамлакатлардан ҳам анча юқори ўринда туради.\nС.Ж.: — Жуда тўғри айтдингиз. Масалан, Ўзбекистон дунё бўйича 40-ўрин билан 44-ўрин оралиғида турибди. Дунёда 208 та мамлакат бор. Дунё бўйича аниқ асосланган фактлар асосида Ўзбекистоннинг рейтингини 40-ўринга қўйишган. Марказий Осиёда эса Ўзбекистоннинг ҳарбий салоҳиятини 1-ўринга қўйишади. Бундай рейтингнинг асосий сабаби нимада? Аввало, мамлакатда амалга оширилаётган ислоҳотларнинг самараси. Қайси давлатда ислоҳот, иқтисодиёт, барқарорлик бўлса, албатта, у мамлакат ўзининг хавфсизлигини таъминлаш учун мудофаа соҳасига етарли даражада маблағ ажратиб, мудофаа соҳасини ислоҳ қилишга эришади. Бугунги кунда Ўзбекистонда бу нарса бор. Яна шуни айтиш керакки, Ўзбекистоннинг ҳарбий доктиринаси бўйича, давлатимиз ҳеч қандай ҳарбий ташкилотга аъзо бўлмайди. Ўзбекистон ҳудудига бошқа давлатларнинг ҳарбийлари ёки ҳарбий қўшинларининг киришга ҳаққи йўқ. Бу ҳам ҳарбий соҳадаги эришган ютуқларимиздан бири. Давлатнинг ўз ҳарбий соҳаси бўлиши, мамлакатдаги ҳар бир фуқаро хавфсизлигининг кафолатидир. Демак, қонунларимиз ҳам бу ҳолатга йўл қўймайди. Шунингдек, халқимиз ҳам буни хоҳламайди. Ўйлайманки, Лукашенко ҳолатнинг бу томонларини ҳам билса керак. Лекин буни билмагандек гапиряпти.\nҚ.Ш.: — Масаланинг яна бир жиҳати бор. КХШТ низомида бошқа давлатларнинг суверенитетини ҳурмат қилиш ва уларга таъсир кўрсатмаслик масаласи келтирилган. Лукашенко буларни билмайдими? Унутганми ёки писанд қилмайдими?\nС.Ж.: — Менимча, маълум даражада писанд қилмасликка ҳаракат бор.\nҚ.Ш.: — Унинг оғзидан чиққан гап бир вақтнинг ўзида Лукашенко номидан эмас, балки ташкилот номидан қабул қилинишини ҳам ҳисобга олиши керак эди.\nС.Ж.: — Бу гапнинг ҳарбий ташкилот минбаридан туриб айтилгани, шу тадбирда иштирок этганларнинг ҳам фикри "Демак, шундай экан", дегани. Лекин ундай эмас. Ўйлайманки, бу ҳолатга Лукашенконинг маълум даражада вазиятни тўлиқ тушуниб етмаётгани ёки "Ўзига хос жиҳати бор", деб қараш керак.\nҚ.Ш.: — Бизда бошқаларнинг фикри бундай эмаслигига етарли далиллар борми?\nС.Ж.: — Албатта, Лукашенко фикрини "реплика" қилиб айтди. Лекин ўша ерда иштирок этган Россия, Қозоғистон, Тожикистон ёки бошқа давлатлар раҳбарларининг биронтаси бу фикрга эътибор ҳам беришмади.\nҚ.Ш.: — Тасдиқламади.\nС.Ж.: — Тасдиқламади ёки эшитмагандай қилишди. Гўёки, Лукашенко бу гапни айтмади. Шунинг ўзи ҳам, маълум даражада Лукашенконинг фикрлари асоссиз эканини билдиради. Иккинчи томонига ҳам эътибор беришимиз керак. Кўчада ёки ижтимоий тармоқларда одамлар Лукашенконинг фикри мутлақо асоссиз эканини билдиришяпти. "Олдин ўзингга боқ, кейин ноғоранги қоқ", деб фикр билдирганлар ҳам бўлди. Биз қанча вақтдан буён дунёда бўлаётган воқеаларни кўриб турибмиз. Шунинг учун ҳам бу гап одамларнинг ғашига тегяпти. Дунё тан олган буюк саркарда Амир Темурнинг "Қудратимизга шубҳа қилсангиз, биз қурган биноларга боқинг", деган гапи бор. Аслида, бино дейилганида, бизнинг давлатчилигимиз назарда тутилмоқда. Бугунги сўз билан айтадиган бўлса, Лукашенко бизнинг қудратимизга ишонмаётган бўлса, аввало давлатчилигимизнинг бунёдкорлигига боқиши керак. Биз МДҲ давлатларининг ичида энг кўп террористик ҳаракатларга дуч келганмиз ва доим уни енгиб чиққанмиз.\nҚ.Ш.: — Террористик ҳужумга дуч келишдан олдин уни пайқаганмиз ҳам. Масалан 2016 йилда Туркия ўзи юзлашган, ўзининг ичидаги тўнтаришни Ўзбекистон 1999 йилдаёқ англаган. Ёки Афғонистондаги терроризм масалани дунё минбарига олиб чиққан ҳам Ўзбекистон юбўлган.\nС.Ж.: — Тўғри, Ўзбекистон нафақат минтақа балки, дунё тан олган давлатлар даражасида тажриба ва билимга ва энг асосийси жараёнларни таҳлил қила олиш қобилиятига эга. Шу нуқтаи назардан олиб қараганда, давлатимизга қандайдир террористик ҳаракатлар бўладиган бўлса, бунга Ўзбекистоннинг кучи ҳам қудрати ҳам етади. Бунга шубҳа йўқ.\nҚ.Ш.: — Сайфиддин ака, мен журналистик фаолиятимда иккинчи ёки учинчи бор мана шундай ҳолатга дуч келяпман. Шундай таҳдиднамо, шантаж шаклдаги фикрлар ўртага ташланганда, менда доим бир савол туғилади. Лукашенко билаётган вазиятни шу давлатдаги раҳбарият ва хавфсизлик билмайдими ёки чораларини кўрмайдими? Биз Лукашенконинг огоҳлантиришига қараб қолган халқ ёки ожиз давлатмизми?\nС.Ж.: — Ислоҳотлар амалга ошириляпти, албатта буларнинг замирида аввало давлатни бошқариш бор. Янаям чуқурроқ қилиб айтсак, давлатни бошқарувчи лидернинг мавжудлиги ва унинг ҳаммани юқорига қўйилган мақсадлар сари олиб кетаётганини кўриш мумкин. Эришган ютуқларимиздан келиб чиқадиган бўлсак, ташқаридан бериладиган "маслаҳат" ёки "кўрсатма"ларга муҳтож эмасмиз. Ўзбекистоннинг ўз йўли ва ўз стратегияси бор. Дастлабки террористик ҳаракатлар бўлган вақтда КХШТ "Ўзбекистонга бир вагон ўқ жўнатамиз", деб ваъда берган. Аммо, ҳали ҳам ўша вагон етиб келгани йўқ.\nҚ.Ш.: — Бу қуруқ ваъда бўлган.\nС.Ж.: — Қуруқ ваъда бўлган. Фактлар ҳам бор. Буни ҳеч ким инкор эта олмайди. Демоқчиманки, минбардан туриб фикр билдираётган сиёсатчиларга кескин жавоб берилмагани учун ҳам Ўзбекистоннинг бундай халқаро ҳарбий ташкилотларга аъзо бўлмаслиги жуда тўғри. Бу ҳолат давлатимизнинг бундан кейинги тараққиётига ҳам асос бўлади.\nҚ.Ш.: — 1992 йил ташкилотга энди тамал тоши қўйилганида Ўзбекистон ҳам Озарбайжон, Грузия каби бу ташкилотга аъзо эди. Кейин бу ташкилотдан чиқиб кетди. 2006 йилга келиб яна бу ташкилотга аъзоликка кирдик. 2012 йилда эса яна тўхтатдик. Одамларда "Агар Ўзбекистонда мана шу ташкилотга аъзо бўлиш фикри туғилмаётган бўлса, Лукашенко нега бу ҳақда гапирди? Ўзбекистоннинг бу ташкилотга учинчи бор қўшилиш нияти борми?", деган саволлар туғилиши мумкин.\nС.Ж.: — Ҳар қандай давлат турли ташкилотларга аъзо бўлиши мумкин. Қачонки, у ташкилот ўша давлатнинг миллий манфаатларига мос келадиган бўлса. Ҳозирги кунда у ташкилотда бизнинг миллий манфаатларимизга жавоб бера оладиган механизм ҳам, шароит ҳам йўқ. Ҳозир мамлакатимизга янги дунёқарашли, Европани кўрган, сиз каби кўп жойларда ўқиб келган, фикрлай оладиган янги авлод кириб келган. Мана шу авлод ҳам буни хоҳламаяпти. Бизнинг йўлимиз тўғри эканини билади. У ташкилотга кириш давлатимизнинг бирон бир дастури ёки истиқболида йўқ. Лекин, илмий нуқтаи назардан таҳлил қилиш учун унинг тажрибасини ўрганишимиз, мулоқотга киришишимиз мумкин. Ташкилотга аъзо бўлиш хавфи йўқ-ку, аммо ҳозир бошқа бир хавф келиб чиққандек бўляпти.\nҚ.Ш.: — Масалан?\nС.Ж.: — Масалан, уларда шундай ривожланаётган давлатни ҳам ўз таъсир доирасига олиш, давлатни ташқаридан туриб бошқаришга қаратилган қандайдир иғвогарлик, эҳтиёж бўлиши мумкин. Шунинг учун ҳам биз шундай нарсаларга доимо қарши туришимиз керак. Қарши туришни йўли ислоҳот ва хавфсизликни таъминлашдан иборат.\nҚ.Ш.: — Менимча, бунда одамларнинг иштироки ҳам жуда муҳим.\nС.Ж.: — Албатта, ҳозир давр шундай.\nҚ.Ш.: — Биз Қозоғистондаги вазият нималарга олиб келганини кўрдик.\nС.Ж.: — "Демократия", деб оддий намойишни сиёсий кучлар ўз манфаатлари йўлида буриб юборганини ҳам кўрдик. Охири қон тўкилиши ҳам юзага келди. Бу ҳолатлар давлатни пароканда аҳволга келтириб қўйди. Энг асосийси, бу ерда одамлар ўртасидаги ижтимоий муаммолар тўхтаб қолди. Иқтисодий жиҳатдан ҳам давлатда кўплаб завод ва фабрикалар тўхтади. Албатта, бу давлатни бундан кейинги ривожланишига катта хавф туғдирадиган ҳолатдир. Миллий манфаатларимиз, демократик қатъият, давлатчилик тажрибамиздан келиб чиққан ҳолда ҳаракат қилишимиз керак. Шундагина, бизда қандайдир кучларнинг қармоғига тушиб қолмаслик учун имкониятлар пайдо бўлади. Лекин, дунё ҳозирги вақтда жуда катта бир зиддиятли даврни бошдан кечираётганини унутмаслигимиз керак. Катта давлатлар ўртасидаги тортишувлар ва уларнинг ўртасидаги зиддиятнинг чуқурлашишини кўряпмиз. Ҳаттоки катта давлатлар ўртасида ҳарбий можаролар келиб чиқиши мумкин.\nИккинчидан, йирик ривожланган давлатлар бошқа давлатларни ўз томонига тортишга ва уларни ҳам шу йўлда бошқаришга ҳаракат қилмоқда. Бу бугунги кундаги факт. Биз мана шу ҳолатларнинг таъсир даражасига тушиб қолмаслик учун ҳам мустақил, суверен йўлимизни давом эттиришимиз керак. Бу суверен ва мустақил фикрлаш ҳар бир фуқарода бўлиши лозим. Шундагина, ҳамманинг жипслашуви ва давлат раҳбари ўз олдига қўйган ислоҳотларини янада янги босқичга олиб чиқиб, ҳарбий қудратимизни янада мустаҳкамлашга эришишимиз мумкин.\nҚ.Ш.: — 2016 йилда Ўзбекистон аҳли Биринчи марҳум Президенти хотирасига нисбатан жуда катта ҳурмат билан хайрлашди ва янги ҳукуматга ўтиш даври юксак даражада бўлди. Дунёнинг кўплаб мамлакатларида бу жуда катта бўҳронларни келтириб чиқарадиган вазиятдир. Яқин қўшни давлатларда бўлаётган воқеа-ҳодисаларни кўриб ёки Лукашенконинг фикрларини эшита туриб, аслида ҳукумат ўтишининг ўзи катта бир жараёнлиги-ю ва бу жараён бизнинг кўз олдимизда чиройли шаклда ўтганини пайқаймиз. Лекин, аслида ҳокимият коридорларида яхшигина босимлар, иғволар бўлганини пайқамай қолганимизни ҳам билмабмиз. Назаримда, бу ҳолат мана энди кўзимизга кўринаётгандек. Қозоғистондаги икки бошлилик сиёсатининг оқибатларини кўрдик. 28 йилдан буён бир давлатни бошқариб келаётган Лукашенкодек раҳбарлар қай тарзда ҳокимиятдан кузатилади? Аслида, бу ҳам ҳали номаълум. Улар ўзларига ўзлари огоҳлантириш бериши керак эмасми? Аслида ҳозирги вазиятда бу сигнални улар олиши керак эмасми?\nС.Ж.: — Гапингиз жуда ўринли ва асосли. Ҳар бир катта давлат учун Россия, Америка, Хитой бўладими ёки кичкина давлатларда ҳам бир давлат бошқарув тизимидан иккинчи тизимга ўтиш ўта зиддиятли кечади.\nҚ.Ш.: — Ҳатто, Америкада ҳам кўрдик...\nС.Ж.: — Масалан, Америкадаги сайлов жараёнида 50 фоиз овозни Трамп томон олган бўлса, 50,1 фоиз овозни эса Байден олди. 50 фоиз жуда катта овоз. Ҳокимиятнинг такомиллашмаган ҳолатини ҳам кўрдик. Лекин, экспертларнинг айтиши бўйича, иккинчи томон турли найранг йўли билан овоз олди деган қарашлар ҳам бор. Давлат институтларининг мавжудлиги, тартибнинг сақланиши ва қонунга риоя этилиши натижасида Президент жанобларининг ҳокимиятга келишини кузатдик. Биз юқоридаги жараён жуда ҳам зиддиятли эканини кўрдик.\nЛукашенкога келадиган бўлсак, Беларусда ҳокимият қарийб 30 йилдирки алмашмайди. Бир неча йилдан буён аҳоли қатламлари ҳукуматга янги раҳбар, янги куч келишини хоҳлашяпти. Буни талаб ҳам қиляпти. Лекин ҳозирги раҳбарият ҳукуматни осонликча бермоқчи эмас. Мутахассис сифатида айтишим мумкинки, бундай ҳолатда мамлакат ичкарисидаги ўзига хос зиддият ва ҳокимиятнинг бўлиниб кетиши бошқа давлатларга ҳам салбий таъсир кўрсатиши мумкин. Одамларнинг ижтимоий кайфияти натижасида, ижтимоий муросасизлик ва ижтимоий конфликт келиб чиқади.\nҚ.Ш.: — Шундоқ ҳам Беларусь атрофида минтақадаги муаммолар етарли.\nС.Ж.: — Етарли даражада. Шунинг учун Лукашенко бошқаларга маслаҳат беришдан кўра, мамлакатдаги ички муаммолари билан кўпроқ шуғуллангани маъқул эмасмиди?\nИкки бошли сиёсатга келсак, у бор. Кўп мамлакатларда давлатнинг раҳбари ҳукуматнинг ярмини янги Президентга бериб, ярмини ўзида олиб қолишга ҳаракат қилади. Икки бошлилик сабаб мамлакат ҳам сиёсий, ҳам иқтисодий жиҳатдан жуда катта зарар кўради.\nҚ.Ш.: — Бунақа давлатга ташқи босим шарт эмас, ички муаммонинг ўзи етарли.\nС.Ж.: — Қозоғистонга халқнинг оддий бир газ нархининг кўтарилиши сабаб қилган норозилиги, сиёсий ўйинга айлантириб юборилди. Биз одамларда замонавий қуролларни кўрдик. Аҳолига бу қуролларни ким берган? Қозоғистон иқтисодий жиҳатдан ривожланиб келаётган, ўзига яраша салоҳиятга эга, давлатчилик институтлари ривожланган мамлакат эди. Лекин бирданига республикадаги зиддиятли вазиятларни келиб чиқишига давлатдаги икки бошли бошқарувнинг мавжудлиги сабаб бўлди.\nҚ.Ш.: — Ҳолбуки, Қозоғистон КХШТнинг доимий аъзоси бўлиб келган. Лекин жаноб Лукашенко ҳеч нарса қилиб бера олмади-ку. Барибир ўша қўзғолон, ўша тўнтариш бўлди-ку. Демакки, бизга берилаётган огоҳлантириш ҳам "абсурд"экан-да.\nС.Ж.: — Абсурд! Лукашенконинг гапини "Вазиятни енгиллаштириш учун олиб қочишга қаратилган ҳаракат", деб қараш ҳам мумкин. Қозоғистонга қайтадиган бўлсак, нима бўлишидан қатъи назар, бу ерда қозоқ халқи қийналди. Муаммоларни ечамиз деб, ўзларига яна катта бир муаммоларни келтирди. Тўғри муаммони ечиш мумкин. Одамларни кўчага бу ҳолатда олиб чиқиб, ўз сиёсий мақсадлари йўлида ҳаракат қилиш доим салбий ҳодисаларга олиб келади. Биз буни кўрдик. Ҳам ҳуқуқий, ҳам сиёсий жиҳатдан икки раҳбарлик тугатилганидан кейин...\nҚ.Ш.: — Тугади, деб айта оламизми?\nС.Ж.: — Қонуний жиҳатдан "Тугади", деб айта оламиз. Ҳозир Қозоғистондаги сиёсий бошқарув тизимлари жаноб Тўқаевнинг қўлида. У ислоҳотларни бошлади. Масалан, бугундан янги ҳукуматни таништиришни ҳам бошлади. Кадрлар сиёсати амалга оширилмоқда. Муаммоларни ҳал қилишни ҳам ўртага қўймоқда. Бу ҳолатни Қозоғистон халқи ва унинг атрофидаги давлатлар ҳам қўллаб-қувватлаяпти. Бундан кейин ҳукуматда икки бошлиликка йўл қўйилмаса керак. Муаммолар ҳаммада бор. Уни тўғри ва вақтида ҳал қилиш, тўғри қарор қабул қилишга боғлиқ.\n19 Май 11:12 51040\n18 Май 22:13 31641\n17 Май 22:31 31026\n18 Май 16:28 27559\n17 Май 12:46 24558


Тошкентга хитой–ўзбек вакцинасидан 1 млн доза олиб келинди – КУН УЗ\nГлавная / Жамият / Тошкентга хитой–ўзбек вакцинасидан 1 млн доза олиб келинди\nanvarj63 28.03.2021\tЖамият, Жаҳон Comments Off on Тошкентга хитой–ўзбек вакцинасидан 1 млн доза олиб келинди 364 Показы\nБугун, 27 март куни Хитойдан Ўзбекистонга 1 миллион доза ZF-UZ-VAC2001 вакцинаси олиб келинди.\nФеврал ойида Ўзбекистон ва Хитой янги вакцинани биргаликда ишлаб чиқариш ва фойдаланишга келишганди. 2021 йил 1 март куни ZF-UZ-VAC 2001 коронавируснинг янги типига қарши рекомбинант (CHO cell) вакцина тиббиёт амалиётида қўллаш учун тегишли тартибда давлат рўйхатидан ўтказилган.\nБундан аввалроқ, 17 март куни Ўзбекистонга 660 минг доза AstraZeneca вакцинаси олиб келинган эди.\nЎзбекистон Соғлиқни сақлаш вазирлигининг GAVI ташкилоти билан ҳамкорлиги доирасида йил охирига қадар мамлакатга 20 фоиз аҳолини эмлаш учун етарли даражадаги AstraZeneca вакцинасини, шприц ва хавфсиз утилизация қутиларини етказиб бериш кўзда тутилган.\nҲозирда эмлаш жараёнини бошлаш учун 3 минг 138та эмлаш пунктлари ҳамда 862та мобил бригадалари шай ҳолга келтирилган. Шунингдек, вакциналарни ташиш ва ҳудудларга етказиш учун ЮНИСЕФ 17та музлаткичли юк машинаси ва 206та Miniven-Labo автомобилларини тақдим этган.\nЖорий йилда COVID-19’га қарши эмланиши кўзда тутилган фуқароларнинг хавф гуруҳларига кўра тақсимоти қуйидагича:\n65 ёшдан 74 ёшгача бўлганлар;\n75 ёшдан 84 ёшгача бўлганлар;\n85 ёш ва ундан юқори бўлганлар;\nсурункали касалликлари бор аҳоли (18-65 ёш);\nмактабгача таълим ходимлари;\nқуролли кучлар ва ҳуқуқни муҳофаза қилувчи органлар ходимлари.\nПред. АҚШ-Туркия муносабатларининг истиқболлари, Суриядаги Россия сиёсати. Жаҳон матбуоти шарҳи\nСледующая Янгийўл шаҳри, Бўка ва Шофиркон туманлари давлат солиқ инспекцияларига янги бошлиқлар тайинланди\nДавлат солиқ қўмитаси раиси буйруғи билан Тошкент вилоятининг Янгийўл шаҳри ва Бўка туманига ҳамда Бухоро …


Томорқа - кони хазина | O'zLiDeP\nТоморқа - кони хазина\nУйчи туманида “O‘zLiDeP бошланғич ташкилотлари ўз томорқасида тадбиркорликни бошлаганларга кўмакдош” лойиҳаси доирасида намунали ишлар амалга оширилмоқда. Тумандаги мавжуд 75 та бошланғич партия ташкилотининг хар бирига бештадан ана шундай оила бириктирилган.\nҚуйи бўғин фаоллари ҳамда туман кенгаши депутатлари оилалар вакиллари билан тадбиркорликни йўлга қўйиш, томорқалардан унумли фойдаланиш, тижорат банклари кредитларидан фойдаланиш ва шу йўл билан даромадларини кўпайтириш ҳақида суҳбатлар ўтказишмоқда. Жумладан, яқинда O‘zLiDeP вилоят Кенгашининг БПТлар билан ишлаш бўлими раҳбари Эркинжон Аҳмедходжаев, туман кенгаши депутати О.Анорбоев, туман кенгаши аппарат рахбари Ш.Камаловлар “Водийгаз таъминоти” корхонаси бошланғич партия ташкилотига бирктирилган Ботиржон Толиббоев хонадонида бўлишди. У ўз томорқасида иссиқхона ташкил қилиб, 20 туп ҳосилдор лимон кўчатини экибди. Кўчатларни парваришлаш ишлари яхши йўлга қўйилган. Бу юмушлар билан оиладаги икки киши банд экан. Суҳбатдан маълум бўлдики, оила аъзолари бошлаган бу ишларидан ўзлари ҳам мамнун.\nПартия фаоллари Дилмурод Қирғизов хонадонидаги томорқасида ҳам бўлишиб, у ерда помидор, пиёз, саримсоқпиёз, сабзи каби маҳсулотлар етиштирилмоқда. Хонадон соҳибининг таъкидлашича, партия фаолларининг маслаҳати ва амалий кўмаги билан бошланган бу ишлар фарзандларида меҳнатсеварлик, ишбилармонлик кўникмаларини шакллантиришга хизмат қилмоқда.\nБПТлар билан ишлаш гурух раҳбари